Παρεμπόριο από Ελληνίδες στα Τρίκαλα – ΤΡΙΚΚΗPress – Τα νέα των Τρικάλων\nΠαρεμπόριο από Ελληνίδες στα Τρίκαλα Reviewed by Momizat on Μαρ 22 . Αστυνομικοί έλεγχοι πραγματοποιήθηκαν χθες (21-03-2014) το απόγευμα στην πόλη των Τρικάλων, από αστυνομικούς της ομάδας Δίκυκλης Αστυνόμευσης (ΔΙ.ΑΣ.) της Αστυν Αστυνομικοί έλεγχοι πραγματοποιήθηκαν χθες (21-03-2014) το απόγευμα στην πόλη των Τρικάλων, από αστυνομικούς της ομάδας Δίκυκλης Αστυνόμευσης (ΔΙ.ΑΣ.) της Αστυν Rating: 0\nΠαρεμπόριο από Ελληνίδες στα Τρίκαλα\nΑστυνομικοί έλεγχοι πραγματοποιήθηκαν χθες (21-03-2014) το απόγευμα στην πόλη των Τρικάλων, από αστυνομικούς της ομάδας Δίκυκλης Αστυνόμευσης (ΔΙ.ΑΣ.) της Αστυνομικής Διεύθυνσης Τρικάλων, στο πλαίσιο του ευρύτερου σχεδιασμού για την πάταξη του παραεμπορίου.\nΚατά τη διάρκεια των ελέγχων προσήχθησαν στο Αστυνομικό Τμήμα Τρικάλων τέσσερις (4) ημεδαπές, δύο 35χρονες και δύο 33χρονες, ενώ κατασχέθηκαν συνολικά (230) αντικείμενα παραεμπορίου που βρέθηκαν στην κατοχή τους, όπως είδη περιποίησης προσώπου κ.α.\nΣε βάρος των τεσσάρων γυναικών βεβαιώθηκαν ισάριθμα διοικητικά πρόστιμα, για στέρηση άδειας μικροπωλητή.\nΑπό υπηρεσίες της Αστυνομικής Διεύθυνσης Τρικάλων θα συνεχιστούν παρόμοιοι έλεγχοι.


Στιγμές από ένα τιτάνιο έργο σε καιρό πολέμου | Η ΚΑΘΗΜΕΡΙΝΗ\nΣτιγμές από ένα τιτάνιο έργο σε καιρό πολέμου\nΟ Ποσειδώνας του Αρτεμισίου τυλιγμένος με πισσόχαρτο για να προστατευθεί προτού θαφτεί.\n26 Οκτωβρίου, 2016 26.10.2016 • 11:39\nΤο Εθνικό Αρχαιολογικό Μουσείο δεν γιορτάζει μόνον την επέτειο των 150 χρόνων από τη θεμελίωσή του. Μας θυμίζει, με μια μικρή έκθεση που ανοίγει σήμερα, ιστορικές στιγμές που σχετίζονται με το τιτάνιο έργο της απόκρυψης και της προστασίας των αρχαιοτήτων εν καιρώ πολέμου. Συγκεκριμένα τον αγώνα ένα μήνα μετά την έναρξη του ελληνοϊταλικού πολέμου που πραγματοποίησαν αρχαιολόγοι, φύλακες, τεχνίτες και εθελοντές στο πρώτο μουσείο της χώρας.\nΗ επιστολή με τίτλο «Γενικαί τεχνικαί οδηγίαι για την προστασία των αρχαίων των διαφόρων μουσείων από τους εναερίους κινδύνους» είχε φθάσει σε όλα τα μουσεία. Οι οδηγίες ήταν σαφείς. Ενας τρόπος ήταν να καλυφθούν τα αγάλματα με σάκους άμμου αφού κλειστούν σε ξύλινα πλαίσια. Επιλέχθηκε ο δεύτερος τρόπος. Να ασφαλιστούν τα γλυπτά και να θαφτούν στο δάπεδο της αίθουσας, στην αυλή του μουσείου ή σε υπόγεια δημόσιων ιδρυμάτων. Τα χάλκινα και τα πήλινα έπρεπε να τυλιχθούν με πισσόχαρτο ή κερόχαρτο πριν τοποθετηθούν σε ασφαλή κιβώτια.\nΣτιγμές από εκείνες τις ημέρες δείχνει η φωτογραφική έκθεση που θα διαρκέσει έως τις 8 Δεκεμβρίου στο αίθριο-καφέ του μουσείου με τίτλο «Από την κατάχωση των μνημείων στην ανάδυση της μνήμης». Μέσα από 24 φωτογραφίες του αρχείου του το Εθνικό Αρχαιολογικό παρουσιάζει το δύσκολο έργο της απόκρυψης και της προστασίας των αρχαιοτήτων του στις παραμονές της Κατοχής (1940-1941). Μάλιστα, στο πλαίσιο των εκδηλώσεων για την 28η Οκτωβρίου, έχει προγραμματίσει για σήμερα δύο 40λεπτες ξεναγήσεις.\nΤι έκανε στον πόλεμο το μουσείο; «Σημασία έχει η μεθοδολογία της απόκρυψης, και αυτό δείχνουμε», λέει στην «Κ» η διευθύντρια του Εθνικού Αρχαιολογικού Μουσείου δρ Μαρία Λαγογιάννη. «Υπήρξαν τρεις κατηγορίες αντικειμένων. Τα χρυσά, τα οποία εγκιβωτίστηκαν και με ειδικά πρωτόκολλα εστάλησαν στα θησαυροφυλάκια της Τράπεζα της Ελλάδος. Τα μικρότερα αντικείμενα, τα οποία εστάλησαν σε μυστικά καταφύγια της Αθήνας, και τα γλυπτά. Είχαν τη λαμπρή ιδέα να σκάψουν μεγάλους λάκκους μέσα στο μουσείο. Ομως τα αγάλματα απαιτούσαν μια ειδική διαδικασία. Επρεπε να καλυφθούν με πισσόχαρτα. Οπως συνέβη με τον “Εφηβο τον Αντικυθήρων”, τον “Κούρο του Σουνίου” κ.ά.».\nΟ επισκέπτης της έκθεσης θα έχει την ευκαιρία να περιπλανηθεί και στους χώρους στους οποίους έκρυβαν τις αρχαιότητες μέσα στο μουσείο. «Αλλά η έκθεση δεν τελειώνει. Σχεδιάζουμε να την παρουσιάσουμε σε ένα ebook το οποίο κάθε χρόνο θα τελειώνει με την υπόσχεση “συνεχίζεται” και την επόμενη χρονιά θα εμπλουτίζεται με νέες φωτογραφίες. Σαν ένα δέντρο που μεγαλώνει. Θέλουμε επίσης να κάνουμε συνέργειες με άλλους φορείς και μουσεία που επίσης έκρυβαν αρχαία στην Κατοχή», λέει η κ. Λαγογιάννη.\nΟμως ποιοι είχαν αναλάβει το έργο της απόκρυψης-ασφάλισης; Υπήρχε σχετική Επιτροπή Απόκρυψης με επικεφαλής τρεις αρεοπαγίτες και μέλη τον γραμματέα της Αρχαιολογικής Εταιρείας Γεώργιο Οικονόμο και τους Αναστάσιο Ορλάνδο, Σπυρίδωνα Μαρινάτο, Γιάννη Μηλιάδη, Σέμνη Καρούζου κ.ά. Ειδικά η Σέμνη Καρούζου άφησε μια συγκινητική ιστορική μαρτυρία που πρωτοδημοσιεύθηκε το 1967 στα πρακτικά του πρώτου συνεδρίου του Συλλόγου Ελλήνων Αρχαιολόγων.\nΟταν ο στρατός κατοχής έμπαινε στην πρωτεύουσα τον Απρίλιο του 1941, είχε συμπληρωθεί το έργο της απόκρυψης, έξι ολόκληρους μήνες, όσο κράτησε το αλβανικό έτος. Τόσο χρειάστηκε να φυλαχθούν τα αρχαία. Η όψη του μουσείου ήταν μια εικόνα ερήμωσης. Οι εργαζόμενοι ξεκινούσαν το έργο τους νωρίς, περιγράφει η Καρούζου: «Πολύ πρωί, πριν να δύσει η Σελήνη, συγκεντρώνονταν στο μουσείο όσοι είχαν αναλάβει την εργασία τούτη. Νύχτα έφευγαν το βράδυ για να πάνε στα σπίτια τους».\nΗ κ. Λαγογιάννη μεταφέρει μια άλλη μαρτυρία συγγενή της Σ. Καρούζου: «Κάποια γλυπτά κλεισμένα για καιρό είχαν βγάλει λεκέδες. Τους έκανε λοιπόν ηλιόλουτρα. Τα κάλυπτε με μαύρα πανιά, έκανε ανοίγματα στα σημεία των λεκέδων και τα άφηνε στον ήλιο».\nΠάντως, για την εποχή και την αδιάλλακτη στάση των Ελλήνων αρχαιολόγων υπάρχει και η έκδοση «Αρχαία της Ελλάδας κατά τον πόλεμο 1940-1944» της Εν Αθήναις Αρχαιολογικής Εταιρείας και του ακαδημαϊκού Βασιλείου Πετράκου.\nΜηδενικές οι ροές μεταναστών και προσφύγων στα νησιά του βόρειου Αιγαίου το τελευταίο 24ωρο\nΤην Κυριακή, η εκλογή νέου περιφερειάρχη


5 beauty χρήσεις της μαγειρικής σόδας που θα σε ενθουσιάσουν - Queen.gr\nΕίναι εύκολες και αποτελεσματικές.\nΜαγειρική σόδα. Την έχεις χρησιμοποιήσει αρκετές φορές στην καθημερινότητά σου και κυρίως στην κουζίνα. Έχεις προσθέσει μια μικρή ποσότητα στο μείγμα για να φουσκώσει το κέικ, για να καθαρίσεις τον φούρνο ή για να απομακρύνεις την υγρασία από το μπάνιο. Αν, όμως, πιστεύεις ότι η μαγειρική σόδα χρησιμεύει μόνο σε τέτοιες περιπτώσεις, κάνεις μεγάλο λάθος.\nΜπορείς άνετα να κάνεις μέρος της καθημερινής beauty routine σου τη μαγειρική σόδα, μιας και αυτό το υλικό έχει τη δυνατότητα να σου «λύνει» τα χέρια τη στιγμή που δεν ξέρεις τι να κάνεις. Μάθε αναλυτικά παρακάτω 5 χρήσεις της μαγειρικής σόδας που μπορείς να εντάξεις στη ρουτίνα ομορφιάς σου.\n#1 Στα δόντια σου\nΒάλε λίγη ποσότητα μαγειρικής σόδας στην οδοντόβουρτσά σου (πάνω από την οδοντόκρεμα) και θα εξαφανιστούν σε χρόνο dt λεκέδες από καφέ και κρασί που έχουν παραμείνει στα δόντια σου.\nΒάλε στη βούρτσα σου λίγη μαγειρική σόδα και έπειτα χτένισε τα μαλλιά σου!\n#3 Απολεπιστικό προσώπου και σώματος\nΟι ιδιότητες της σόδας την καθιστούν ένα φυσικό και εύκολο απολεπιστικό προϊόν. Ανάμειξέ τη με νερό, φτιάξε ένα μείγμα και χρησιμοποίησε το για να πλύνεις το πρόσωπό σου και το σώμα σου. Στο τέλος, ξέπλυνε καλά.\n#4 Καθάρισε τις βούρτσες σου.\nΣε ένα μπολ με ζεστό νερό πρόσθεσε μια κουταλιά μαγειρική σόδα και ανακάτεψε καλά. Το μόνο που έχεις να κάνεις είναι να βουτήξεις μέσα τις βούρτσες και να τις ξεπλύνεις καλά. Αυτό είναι ένα επίσης καλό κόλπο και για τις οδοντόβουρτσές σου.\n#5 Προετοίμασε τα νύχια σου για μανικιούρ.\nΠάρε μια οδοντόβουρτσα που δε χρησιμοποιείς, βούτηξέ τη μέσα σε μαγειρική σόδα και τρίψε τα πετσάκια και τα νύχια σου για να διορθώσεις οποιαδήποτε ατέλεια.\nΔιάβασε ακόμα: Μόλις ανακαλύψαμε τα πιο εύκολα tips ομορφιάς με ένα πολύ οικονομικό προϊόν


Ε.Ε.: Τέλος στην περιαγωγή - Lepanto Magazine\n«Αντίο» στην περιαγωγή λέει η Ευρωπαϊκή Ενωση, καθώς τον Δεκέμβριο του 2015 θα τεθούν σε εφαρμογή οι νέοι κανόνες, σύμφωνα με τους οποίους οι κλήσεις, τα μηνύματα κειμένου και τα μηνύματα ηλεκτρονικού ταχυδρομείου από το εξωτερικό δεν θα κοστίζουν περισσότερο από όσο στο εσωτερικό.\nΗ σχετική νομοθεσία εγκρίθηκε ήδη από την Επιτροπή Βιομηχανίας του Ευρωπαϊκού Κοινοβουλίου, ενώ θα πρέπει να πάρει το «πράσινο φως» από το Ευρωπαϊκό Κοινοβούλιο για να τεθεί σε εφαρμογή. Από το 2007, η νομοθεσία της ΕΕ έχει βοηθήσει ώστε να μειωθεί το κόστος των κλήσεων και των μηνυμάτων κατά 80%, ενώ η περιαγωγή δεδομένων είναι έως και 91% πιο φθηνή.\nΗ απόφαση αυτή αναμένεται να λύσει το πρόβλημα χιλιάδων πολιτών που μέχρι σήμερα μειώνουν δραστικά τη χρήση των τηλεφώνων τους, όταν βρίσκονται στο εξωτερικό. Σύμφωνα με έρευνα της Κομισιόν, το 28% των ανθρώπων που ταξιδεύουν στην ΕΕ κλείνουν τα κινητά τους για να αποφύγουν τις χρεώσεις περιαγωγής.\nΑπό την έρευνα, στην οποία έλαβαν μέρος 28.000 πολίτες, προκύπτει επίσης ότι μόνο το 8% χρησιμοποιεί το κινητό όπως και στη χώρα του. Υπολογίζεται ότι οι εταιρείες τηλεπικοινωνιών χάνουν μια αγορά 300 εκατομμυρίων χρηστών λόγω της τιμολόγησης που ισχύει σήμερα.\nTags: Ευρωπαϊκή Ένωσηπεριαγωγήκινητή τηλεφωνίακινητό\nΕμπορικός Σύλλογος Ναυπάκτου: Επιδοτείται η Γυναικεία Επιχειρηματικότητα


Ανακοίνωσε τον Κάτσε η Λάρισα - 01/09 12:25 : aek365\nΚυριακή 01 ΣΕΠΤ 2019 - 12:25 1 ΣΧΟΛΙΑ\nH ΑΕΛ ολοκλήρωσε την απόκτηση του Κάτσε από τους πρωταθλητές Ελλάδας, με τους «βυσσινί» να τον ανακοινώνουν.\n«Η ΠΑΕ ΑΕΛ ανακοινώνει την απόκτηση για ένα χρόνο, με δανεισμό από την ΠΑΕ ΠΑΟΚ, του 26χρονου διεθνούς με την Εθνική Αλβανίας (23 συμμετοχές – 2 γκολ) αμυντικού χαφ ErgysKace.\nΟ ErgysKace είναι επαγγελματίας στον ΠΑΟΚ από το 2010, δηλαδή από 17 ετών και για να έρθει στην ΑΕΛ ανανέωσε το συμβόλαιο του για άλλα 2 χρόνια με σημαντικότατες απολαβές.\nΣτην ΑΕΛ ο Kace θα συναντήσει τον επίσης 27χρονο εν ενεργεία διεθνή με την Εθνική Αιγύπτου ΑmrWarda.\naekstockholm21 - 1/9/2019 12:51\nΡε τον κοντο!!Αλλου τρωει αλλου πινει αλλα απο αλλου τα παιρνει...Μπαοκια αυτα που κοροιδευατε τοσα χρονια αυτα κανετε κ χειροτερα...Ενταξει θα εχετε να παιξετε κ τρια παιχνιδια στα ισια με Εμας τον αρη κ τον θρυνο...Καλα πατε!!


Γιώργος Αγγελόπουλος: Αυτή είναι η σύμβαση που υπέγραψε ο Ντάνος με το Survivor\nΣάββατο, 05 Αυγούστου 2017 10:22\nΤο έγγραφο φέρνει στο φως η Νάνσυ Σπύρου στο Secret των Παραπολιτικών και σύμφωνα με τα όσα αναγράφει: «Για κάθε μήνα συμμετοχής στο πρόγραμμα κατά τον χρόνο παραγωγής, ο συμμετέχων θα λαμβάνει αμοιβή από την Acun Medyaτο μεικτό ποσό των πεντακοσίων ενενήντα πέντε ευρώ και είκοσι τεσσάρων λεπτών (595.24) υπογράφοντας και την αντίστοιχη σύμβαση πρόσληψης. Επί του ανωτέρου ποσού θα γίνονται από την Acun Medya όλες οι τυχόν νόμιμες παρακρατήσεις φόρων, πάσης φύσεως εισφορών κ.λ.π. και ως εκ τούτου το καθαρό ποσό θα συνίσταται σε πεντακόσια (500) ευρώ τον μήνα, τα οποία θα καταβάλλονται στον υπ’ αρ... τραπεζικό λογαριασμό του συμμετέχοντα. Σε περίπτωση αποχώρησής του πριν από τη συμπλήρωση του εκάστοτε ημερολογιακού μήνα, η αμοιβή του θα καταβληθεί με αναλογία ανά εβδομάδα».\nΕπίσης, όπως προκύπτει από το συμφωνητικό, ο Γιώργος Αγγελόπουλος δεν έφυγε από το παιχνίδι με τα 100,000 ευρώ, αλλά θα περιμένει για λίγο. «Ρητά συνομολογείται μεταξύ των συμβαλλόμενων στο παρόν ότι το μεγάλο έπαθλο του διαγωνισμού θα καταβληθεί στον συμμετέχοντα από τον τηλεοπτικό σταθμό ΣΚΑΪ, στο πρόγραμμα του οποίου πρόκειται να ενταχθεί η τηλεοπτική μετάδοση του προγράμματος. (...)\nMore in this category: « Αυτές είναι οι ώρες κοινής ησυχίας -Για να μην τσακώνεστε με τον γείτονα\tΣτη Σκιάθο ο Ιταλός σχεδιαστής Franco Ciambella -Δεν σταματά να ποστάρει [εικόνες] »


Συχνές ερωτήσεις - Chameleon Graphics\nΠοιες είναι οι διαφορές μεταξύ μονομερικού, πολυμερικού και χυτού υλικού;\nΟι αυτοκόλλητες μεβράνες χωρίζονται σε μονομερικές, πολυμερικές και χυτές. Οι μονομερικές είναι η απλούστερη μορφή υλικού με την μικρότερη αντοχή και τις λιγότερες ιδιότητες.\nΟι πολυμερικές περιέχουν επιπλέον πρόσθετα που τους προσδίδουν μεγαλύτερη αντοχή στο χρόνο και περισσότερη ελαστικότητα. Και οι δύο αυτές κατηγορίες παράγονται με τον ίδιο τρόπο, δηλαδή πιέζοντας ένα σχεδόν συμπαγές μείγμα αναμεσα σε μία σειρά κυλίνδρων μέχρι αυτό να αποκτίσει το επιθυμητό πάχος.\nΟι χυτές μεμβράνες, σε αντίθεση με τις δύο προηγούμενες, προέρχονται από ένα ρευστό μείγμα το οποίο χύνεται (εξού και η ονομασία) από ένα στόμιο αφήνοντάς το να στεγνώσει σε ηρεμία. Με αυτόν τον τρόπο δεν παρατηρείται το φαινόμενο της μνήμης και της συρίκνωσης που έχουν οι πολύμερικες και ακόμη περισσότερο οι μονμερικές μεμβράνες. Οι χυτές μεμβράνες, λόγω του τρόπου παραγωγής αλλά και της σύνθεσής τους, αποτελούν την κορυφαία λύση σε αντοχή και ελαστικότητα για μακροχρόνιες εφαρμογές ακόμη και σε επιφάνειες με έντονες καμπύλες.\nΕίναι απαραίτητη η πλαστικοποίηση;\nΗ πλαστικοποίηση δεν είναι πάντα απαραίτητη. Υπάρχουν περιπτώσεις που μπορεί να αποφευχθεί, όπως για παράδειγμα σε εσωτερικές εφαρμογές, σε μικρής χρονικής διάρκειας και σε εκτυπώσεις latex και UV όπου τα συγκεκριμένα μελάνια παρουσιάζουν υψηλή αντοχή στις μηχανικές φθορές.\nΠοια είναι η σωστή πλαστικοποίηση;\nΟ τύπος της πλαστικοποίησης πρέπει να ακολουθεί τον τύπο του υλικού. Δηλαδή, μονομερική πλαστικοποίηση για μονομερικό υλικό, πολυμερική για πολυμερικό και χυτή για χυτό. Αναφορικά με την υφή, δηλαδή γυαλιστερή ή ματ, η επιλογή είναι κυρίως υποκειμενική αν και υπάρχουν κάποια χαρακτηριστικά που μπορεί να μας κατευθύνουν.\nΓια παράδειγμα, η ματ πλαστικοποίηση αποτρέπει τις ανεπιθύμητες αντανακλάσεις, «συγχωρεί» ατέλειες της εφαρμογής και αστοχίες της εκτύπωσης «ρίχνοντας» όμως ελαφρά την ένταση των χρωμάτων. Η γυαλιστερή από την άλλη, τονίζει τα χρώματα αλλά οποιαδήποτε ατέλεια θα έιναι εμφανής. Τέλος για διάτρητη αυτοκόλλητη μεμβράνη (one way vision) υπάρχει ειδική πολυεστερική ή χυτή πλαστικοποίηση υψηλής διαφάνειας ώστε να μπορεί να την διαπεράσει το βλέμα.\nΠοια μελάνια είναι τα καταλληλότερα για εσωτερικές εφαρμογές;\nΤα μελάνια εκτύπωσης χωρίζονται σε Latex, UV και Solvent/Eco solvent. Σήμερα, όλα τα μελάνια διαθέτουν κάποιο πιστοποιητικό αναφορικά με τις εκπομπές βλαβερών ουσιών και την χρήση σε εσωτερικούς χώρους, αλλά δεν έχουν όλα τα πιστοποιητικά την ίδια βαρύτητα.\nΈτσι, για πλήρη κάλυψη ενός χώρου προτείνονται τα μελάνια Latex, για μικρότερη επιφάνεια τα UV και τα Eco solvent ενώ για μικρές εκτυπώσεις μεγέθους αφίσας, τα Mild solvent.\nΠόσος χρόνος πρέπει να περάσει για το επόμενο στάδιο επεξεργασίας ενός υλικού μετά την εκτύπωση;\nΟ κάθε τύπος μελανιού, στεγνώνει και με διαφορετικό τρόπο, επηρεάζοντας έτσι τους χρόνους παραγωγής όταν ακολουθεί και άλλο στάδιο πέραν της εκτύπωσης (πλαστικοποίηση, περιμμετρική κοπή, ξάκρισμα).\nΤα μελάνια latex στεγνώνουν με υψηλή θερμοκρασία εξατμίζοντας το νερό που είναι το βασικό τους συστατικό. Τα UV πολυμερίζονται με την έκθεσή τους σε υπεριώδη ακτινοβολία η οποία προκαλεί φωτοχημική αντίδραση και στεγνώνουν. Τέλος, τα Solvent/Eco solvent πρέπει να αποβάλλουν πλήρως τους διαλύτες που περιέχουν και για το λόγο αυτό πρέπει να παραμείνει η εκτύπωση εκτεθειμένη σε αέρα και θερμοκρασία, πολλές φορές και έως 48 ώρες.\nΣυνεπώς, τα μελάνια που μας επιτρέπουν άμεση επεξεργασία του υλικού μετά την εκτύπωση είναι τα Latex & UV, σε αντίθεση με τα solvent τα οποία αν δεν στεγνώσουν σωστά κινδυνεύει να καταστραφεί η κόλλα και η πλστικοποίηση του υλικού από τον εγκλωβισμό του διαλύτη που προσπαθεί να εξατμιστεί.\nΠότε μπορώ και πότε δεν μπορώ να χρησιμοποιήσω νερό για την εφαρμογή μίας αυτοκόλλητης μεμβράνης;\nΠολλές φορές, όταν μία εκτύπωση σε αυτοκόλλητη μεμβράνη είναι μεγάλη, χρησιμοποιείται νερό ή μείγμα νερού με ουδέτρο σαπούνι για την αποφυγή δημιουργίας φυσαλίδων αέρα. Υπάρχουν όμως περιπτώσεις που η χρήση νερού απαγορεύεται. 1. Όταν η κόλλα της μεμβράνης δεν έχει βάση τον διαλύτη αλλά το νερό, και αυτό συμβαίνει κυρίως σε πολύ φθηνά αυτοκόλλητα. Το αποτέλεσμα είναι να αδυνατίσει η κόλλα και να υπάρχει ο κίνδυνος να ξεκολλήσει το υλικό. 2.\nΣε πλαστικοποιημένη αυτοκόλλητη διάτρητη μεμβράνη (one way), διότι το νερό θα εγκλωβιστεί στις τρύπες του υλικού δυσκολεύοντας σημαντικά την όραση και δημιουργόντας κίνδυνο αν εκτεθεί σε υψηλή θερμοκρασία, να διασταλεί και να ξεκολλήσει την μεμβράνη. 3. Σε μεμβράνη με κόλλα τεχνολογίας που διευκολύνει την διαφυγή του αέρα αποτρέποντας την δημιουργία φυσαλίδων αέρα, γνωστές και ως Easy Apply, Bubble Free, Rapid Air, Comply κλπ. 4. Τέλος, σε εφαρμογή μεμβράνης σε πολυκαρβονικό υλικό, καθώς αυτό έχει την ιδιότητα να απορροφά την υγρασία και όταν εκτεθεί σε θερμοκρασία την αποβάλλει βίαια εκτοπίζοντας και ξεκολλώντας την μεμβράνη.\nΜπορώ να χρησιμοποιήσω τον πλαστικοποιητή μου και για άλλες εφαρμογές εκτός της πλαστικοποίησης;\nΟ πλαστικοποιητής, εκτός της πλατικοποίησης εκτυπωμένης μεμβράνης, μπορεί να χρησιμοποιηθεί για την πλαστικοποίηση εκτύπωσης σε άκαμπτα υλικά π.χ. antigraffiti, για το λαμινάρισμα εκτυπώσεων σε υλικά σε φύλλο π.χ. Foamboards, ACP κλπ και τέλος για την εφαρμογή ταινίας μεταφοράς σε κοπτικά που έχουν μεγάλο μήκος αλλά και σε βαμμένα ή ευαίσθητα υλικά σαν μεμβράνη προστασίας.\nΠοιες είναι οι καταλληλότερες συνθήκες για την λειτουργία ενός εκτυπωτή;\nΟ χώρος στον οποίο λειτουργεί ένας εκτυπωτής πρέπει να έχει θερμοκρασία κοντά στους 20 βαθμούς, υγρασία 65% και να είναι καθαρός χωρίς σκόνες, ρινίσματα υλικών και άλλους ρύπους, υγρούς αέριου ή στερεούς.\nΠοια είναι η διαφορά μόνιμης (permanent) και αφαιρούμενης (removable) κόλλας;\nΟι αυτοκόλλητες μεμβράνες εκτός των άλλων διαχωρίζονται και με βάση την κόλλα τους. Έτσι οι πιο διαδεδομένες κατηγορίες είναι η μόνιμη (permanent) και η αφαιρούμενη (removable).\nΗ πρώτη, όπως το λέει και η ονομασία της προορίζεται για μόνιμες εφαρμογές. Η έντασή της συνήθως κυμαίνεται από 16-18N / 25mm και τις περισσότερες φορές διατίθεται και με τεχνολογία που διευκολύνει την διαφυγή του αέρα αποτρέποντας την δημιουργία φυσαλίδων αέρα, γνωστή και ως Easy Apply, Bubble Free, Rapid Air, Comply κλπ. καθώς και οι επανατοποθετούμενες κόλλες (repositionable) Σε αυτή την κατηγορία τέλος εντάσσονται και οι κόλλες με υψηλή ένταση (High Tack, Super Tack κλπ) που προορίζονται για εφαρμογές σε ανώμαλες επιφάνειες ή επιφάνειες με χαμηλή πρόσφυση και η δύναμη της κόλλας ξεπερνά πολλές φορές τα 28N / 25mm.\nΗ δεύτερη κατηγορία, η αφαιρούμενη κόλλα χρησιμοποιείται συνήθως σε εφαρμογές μικρής ή και μέσης χρονικής διάρκειας όπου απαιτείται η εύκολη αποκόλληση και η αποφυγή υπολειμάτων κόλλας. Τέτοιες εφαρμογές είναι για παράδειγμα καλύψεις επιφανειών με διαφημιστικά μηνύματα συγκεκριμένης διάρκειας, πχ μετρό, λεωφορεία, βιτρίνες κλπ καθώς και διακόσμηση εσωτερικών χώρων που ιδανικά μετά την αφαίρεση δεν θα χρειαστεί επισκευή ο τοίχος.\nΤι είναι οι μεμβράνες HOP?\nHOP σημαίνει High Opacity και είναι η τελευταία καινοτομία της Avery Dennison, η οποία κατάφερε να συγχωνεύσει δύο κατηγορίες υλικών, το αυτοκόλλητο με την λευκή ράχη (διάφανη κόλλα) και το αδιαφανές (γκρι κόλλα) φτιάχνοντας ένα υλικό, με λευκή ράχη ώστε να μην ενοχλεί όταν είναι ορατή από το πίσω μέρος και συγχρόνως με 99% αδιαπερατότητα στο φως ώστε να καλύπτει πλήρως την επιφάνεια που εφαρμόζεται. Το αποτέλεσμα είναι να προσφέρει ένα υλικό για όλες τις εφαρμογές, μειώνοντας έτσι την αναγκη να κρατάει ο επαγγελματίας stock από δύο υλικά.


Gavros.gr - Ποια τρίποντα; 11 κλεψίματα!\nΠέμπτη, 16 Φεβρουαρίου 2017 - 15:00\nΠοια τρίποντα; 11 κλεψίματα!\nΤι πιθανότητες υπήρχαν μετά τη μέτρια έως κακή εμφάνιση στη Ρόδο απέναντι στον Κολοσσό, ο Ολυμπιακός, 48 ώρες μετά να παρουσίαζε ανάλογα σημάδια; Λίγες έως μηδαμινές! Οι Πειραιώτες -στην εμφάνιση των οποίων ίσως να έπαιξε τον ρόλο του και το όνομα του αντιπάλου- όντας σοβαροί και πιστοί στο αγωνιστικό τους πλάνο στα 3/4 του αγώνα, έβγαλαν το χρέος και πλέον μπορούν να ξεκουραστούν, καθώς μεσολαβεί μία εβδομάδα μέχρι το παιχνίδι με τη Φενέρ στην Πόλη, αλλά και να δουλέψουν σε σημεία του παιχνιδιού τους που απαιτείται βελτίωση. Μέσα σε αυτό το διάστημα, άλλωστε, αναμένεται να ξεκινήσει σιγά-σιγά προπονήσεις και ο Γιανγκ.\nΓια να γυρίσουμε στο χθες, όμως… Αν δεν είχε μεσολαβήσει το 3ο δεκάλεπτο (14-20 επιμέρους), όπου οι «ερυθρόλευκοι» χάλασαν την ισορροπία τους σε άμυνα και επίθεση και επέτρεψαν 1-11 επιμέρους από τον Αρη για να γίνει το 47-28… 48-39, ίσως να μιλάγαμε από διαφορετική βάση. Γιατί στο 3ο δεκάλεπτο έφτασαν σε σημείο να βγάλουν μέχρι και απάθεια με χαρακτηριστική φάση στο 48-39, όταν ο Γιάνκοβιτς διέσχισε όλο το γήπεδο μέχρι να καρφώσει ανενόχλητος, με τους «ερυθρόλευκους» όχι απλά να τον κοιτάνε, αλλά να έχουν και μία σκέψη «θα πάει ο άλλος».\nΟλο αυτό ευτυχώς είχε ημερομηνία ταχείας λήξης και δεν χαλάει τη γενικότερη εικόνα του Ολυμπιακού, ο οποίος ήταν και σοβαρός, και μυαλωμένος στο υπόλοιπο διάστημα, κάνοντας μάλιστα και ιδιαίτερη διαχείριση στο ματς και δουλεύοντας σωστά αυτήν τη φορά (σε σχέση με τη Ρόδο) το ροτέισόν του.\nΟι Πειραιώτες από νωρίς στο ματς άνοιξαν την άμυνα του Αρη με το τρίποντό τους, αλλά και το καλό πάσινγκ γκέιμ που είχαν, ενώ στο 2ο δεκάλεπτο έγινε το έλα να δεις. Αν και έμειναν για τρία λεπτά χωρίς σκορ, εξαιτίας δικών τους λαθών και όχι τόσο της άμυνας του Αρη, ξέσπασαν για τα καλά με 5/6 τρίποντα από το 15 ως το 20 του αγώνα. Προσέξτε, όμως: Την ίδια ώρα είχαν κρατήσει σε αυτό το διάσημα τον Αρη στους 2 πόντους (από το 4ο/4 δίποντο του εξαιρετικού χθες Καββαδά), όπως μάλιστα είχαν πράξει στο 1ο δεκάλεπτο όπου είχαν αφήσει τους φιλοξενούμενους στους 9 αυτούς στα πρώτα 5.30 λεπτά. Θέλετε κι άλλο; Πήραν 15 πόντους από τρανζίσιον και όπως είπαν οι αντίπαλοι θα είχαν πάρει άλλους τόσους αν δεν πατούσαν φρένο. Το τρανζίσιον ήρθε, όμως, με 11 κλεψίματα παρακαλώ. Δεν ήρθε τυχαία. Μπήκαν τόσο αποφασιστικά που στο 1ο δεκάλεπτο, ο Αρης μετά το 9-9 δεν μπορούσε καν να εκδηλώσει επίθεση. Με το που πέρναγε το κέντρο έβλεπε χέρια απλωμένα παντού. Ετσι μπαίνει το νερό στο αυλάκι. Τώρα, ξεκούραση, χαλάρωση, δουλίτσα και προετοιμασία για τη Φενέρ. Να δούμε και εμείς ήρεμα τον Γολέμη να βραβεύει τους… φιλάθλους που μπαίνουν στο παρκέ στις απονομές.


Με εξαίρεση έναν ηλικιωμένο που πάνω στον πανικό του, πήδηξε από τον πρώτο όροφο του σπιτιού του, χωρίς ευτυχώς να τραυματιστεί σοβαρά, δεν υπήρξαν άλλοι τραυματισμοί.\nΣύμφωνα όμως με τις πρώτες πληροφορίες οι ζημιές είναι αρκετές.\nΌπως αναφέρει το cretalive, κατολισθήσεις σημειώθηκαν στο Φαράγγι στο Θέρισσο, όπου ένα λεωφορείο «εγκλωβίστηκε», χωρίς όμως ζημιές, όπως και στο Βλήτος Παλαιόχωρας.\nΣτην περιοχή της Κισάμου που βρισκόταν πιο κοντά στο επίκεντρο του σεισμού, οι κάτοικοι βγήκαν στους δρόμους. Σύμφωνα με τον πρόεδρο του δημοτικού συμβουλίου Χαράλαμπο Πιτσιγαυδάκη δεν έχουν αναφερθεί μέχρι στιγμής ζημιές ωστόσο στο δρόμο βρίσκονται οχήματα της Πυροσβεστικής και του Δήμου προκειμένου να καταγράψουν τυχόν προβλήματα.


Βίλχελμ Ράιχ (Wilhelm Reich) (1897- 1957) - Νέα Ακρόπολη Αθήνας\nΟ Β. Ράιχ γεννήθηκε στις 24 του Μάρτη το 1897 στη Γαλικία, την περιοχή που βρισκόταν τότε στην ανατολική παραμεθόριο κομμάτι της Αυστροουγγρικής Αυτοκρατορίας. Ο Ράιχ ήταν παιδί μιας οικογένειας γερμανόφωνων εύπορων αγροτών. Από τα έξι μέχρι τα δέκα του χρόνια ο πατέρας του τον εμπιστεύθηκε σ' έναν παιδαγωγό. Αργότερα φοίτησε σ' ένα γερμανικό λύκειο απ' όπου και έλαβε το 1915 το πρώτο του δίπλωμα φυσικών επιστημών.\nΑπό πολύ μικρή ηλικία είχε μεγάλο ενδιαφέρον για τις φυσικές επιστήμες. Στα οχτώ του χρόνια έφτιαχνε συλλογές από φυτά και έντομα και μελετούσε τους τρόπους αναπαραγωγής τους. Το 1918 γράφεται στην ιατρική σχολή του Πανεπιστημίου της Βιέννης. Κέρδιζε κάποια μαθήματα κάνοντας ιδιαίτερα μαθήματα και ζούσε πολύ μετρημένα αποφεύγοντας τις κοσμικές συγκεντρώσεις και τις καφετέριες.\nΤο 1920 ενώ ήταν ακόμα φοιτητής έγινε δεκτός σαν μέλος στην Ψυχαναλυτική Εταιρεία της Βιέννης, που καθοδηγούσε τότε ο Σίγκμουντ Φρόυντ. Οι στενές σχέσεις του με τον Φρόυντ και την ψυχανάλυση συνεχίστηκαν μέχρι το 1934. Το 1922 ο Ράιχ άρχισε μια λαμπρή καριέρα σαν ψυχαναλυτής. Έγινε ένας από τους καλύτερους θεραπευτές της Βιέννης και υπήρξε πιθανόν ο λαμπρότερος ψυχαναλυτής της δεύτερης γενεάς, αυτής που διαδέχτηκε τους μεγάλους προκατόχους του σαν τον Φρόυντ, τον Φερεντσι, τον Αμπραχαμ κ. α.\nΑπό εκεί και έπειτα η ζωή του ακολούθησε μια ταραχώδη πορεία όπως άλλωστε ήταν και η προσωπικότητά του. Για τις θεωρίες του και τις ανακαλύψεις του διώχθηκε από τέσσερα ευρωπαΙκά κράτη και διαγράφηκε από το Κομουνιστικό κόμμα της Γερμανίας και της Δανίας. Οι εκπρόσωποι του φασισμού τον θεώρησαν κομουνιστή και πράκτορα της Μόσχας και οι κομουνιστές τον θεώρησαν αντεπαναστάτη και πράκτορα της αστικής τάξης. Οι ψυχαναλυτές της εποχή του τον θεώρησαν αιρετικό και τον διέγραψαν από την Ψυχαναλυτική Ένωση.\nΗ αντίληψη που είχε για τα πράγματα και οι ανακαλύψεις του ήταν πολύ πλατιές και δεν μπόρεσαν να χωρέσουν στα "στενά καλούπια" της τότε επίσημης επιστήμης. Έτσι έφτασε στο σημείο να θεωρηθεί από πολλούς ως τρελός. Ήταν ένας από τους επιστήμονες που δυσφημήθηκε σε πολύ μεγάλο βαθμό και προκάλεσε μεγάλη επίθεση από διαφορετικά συμφέροντα και ομάδες ανθρώπων. Τα βιβλία του απαγορεύτηκαν στην Σοβιετική Ένωση και κάηκαν στην Γερμανία. Ενώ στις Η.Π.Α. κατέστρεψαν όλες τις επιστημονικές του συσκευές, απαγόρευσαν οποιαδήποτε περαιτέρω εφαρμογή ανακαλύψεών του σε ανθρώπους και συνέχιση των ερευνών και πειραμάτων.\nΑπό πολύ νωρίς αντιλήφθηκε ότι ίσως πέρα από την λίμπιντο του Φρόυντ να κρύβεται μια πραγματική ενέργεια όπου διακατέχει τον άνθρωπο. Η βάση που στηρίζεται η θεωρία του Ράιχ για την ανθρώπινη παθολογία είναι ο παραλληλισμός του οργασμού με ένα είδος ηλεκτρομαγνητικής ενέργειας που υπάρχει συσσωρευμένη στον άνθρωπο. Όταν υπάρχει ανικανότητα ενεργειακής εκφόρτισης (θωράκιση) αυτής της ενέργειας τότε μπορεί να υπάρξουν σωματικές και ψυχολογικές ασθένειες. Ο Ράιχ παρατήρησε πως όταν η θωράκιση αφαιρείται με τη θεραπευτική προσέγγιση, τότε αυτή η ενέργεια που υπάρχει στον οργανισμό, δεσμευμένη πριν στη θωράκιση, κινείται ελεύθερα και εμφανίζει έναν παλμό. Προεκτείνοντας τις παρατηρήσεις του σχετικά με την θωράκιση στον κοινωνικό χώρο, διαπίστωσε ότι τα θωρακισμένα άτομα γίνονται απαθή, υποχωρητικά κι έχουν την ανάγκη της καθοδήγησης και ακόμα διαμορφώνουν τυραννική συμπεριφορά, ακριβώς γιατί το βιοσύστημά τους είναι άκαμπτο.\nΌταν ο Ράιχ μετακόμισε απ' την Ευρώπη στην Σκανδιναβία και στην Αμερική, άφησε πίσω του μια σειρά από εξαγριωμένους ειδικούς σε κάθε πεδίο που εξερεύνησε, στην ψυχιατρική, την πολιτική, τη σεξολογία, τη βιολογία, τη μικροσκοπία και την έρευνα για τον καρκίνο. Όμως το ανήσυχο πνεύμα του τον έκανε ποτέ να μην σταματήσει να ερευνά και να αναρωτιέται. Από το 1931 μέχρι το 1941 δίδαξε στην "Νέα Σχολή Κοινωνικής ¨Έρευνας" στη Νέα Υόρκη. Εκεί δεν άργησε να περιτριγυριστεί από πολλούς μαθητές, πάνω στους οποίους ο Ράιχ ασκούσε μια παράξενη γοητεία. Με έξοδα των μαθητών του ίδρυσε ένα εργαστήρι, έναν εκδοτικό οίκο και έβγαλε ένα περιοδικό που δημοσίευε τα σχετικά με τα πειράματά του.\nΘέλοντας να επιβεβαιώσει την ανακάλυψή του, δηλαδή την ύπαρξη και τις εκδηλώσεις της υγείας ή της αρρώστιας από τον τρόπο που παλλόταν αυτή η ενέργεια μέσα στον οργανισμό, άρχισε να ερευνά τις μικρότερες μονάδες ζωής. Έτσι ανακάλυψε τα βιόντα. Αυτά είναι ενεργειακές κύστεις, δηλαδή μεταβατικές μορφές από την άβια και έμβια ύλη. Η συνέχιση αυτής της έρευνας τον οδήγησε σε μια ενοποιητική ανακάλυψη: Μία δίχως μάζα, παλλόμενη ζωτική ενέργεια, την οποία ονόμασε οργόνη, επειδή την ανακάλυψε σε ζωντανούς οργανισμούς πριν ανακαλύψει ότι διαποτίζει επίσης την γήινη ατμόσφαιρα.\nΕπίσης ανακάλυψε μια συσκευή όπου μπορούσε να συσσωρεύει την οργόνη. Την δυνατότητα αυτής της συσκευής να συγκεντρώνει την οργόνη την απέδειξε με πολλά πειράματα και κανένα από αυτά δεν έχει αποδειχθεί λάθος μέχρι σήμερα. Την συσκευή την ονόμασε οργονοθάλαμο και την χρησιμοποίησε σε πειραματικές έρευνες για την θεραπευτική αγωγή καρκινοπαθών και άλλων ασθενών με ικανοπιητικά αποτελέσματα. Ο συσσωρευτής είναι ένας θάλαμος φτιαγμένος από στρώματα οργανικών και ανόργανων υλικών· πειράματα με αυτόν παρουσιάζουν ανώμαλα αποτελέσματα. Μια ασυνήθιστη αύξηση της θερμοκρασίας μέσα στον συσσωρευτή, υποδεικνύει περιορισμούς στον δεύτερο νόμο της θερμοδυναμικής. Άσχετα αν η συγκεντρωμένη οργόνη μπορεί να δώσει λύση σε προβλήματα υγείας, ο συσσωρευτής προκαλεί ακόμη και σήμερα ανοικτά την κατεστημένη επιστήμη.\nΣτη συνέχεια άρχισε να διαπιστώνει ότι αυτή η ενέργεια που συγκέντρωνε ο οργονοθάλαμος, είχε κινητήρια δύναμη και τελικά κατάφερε να κινήσει ένα μοτέρ. Υπάρχουν πολλές μαρτυρίες για την κίνηση αυτού του μοτέρ και μεταξύ άλλων υπάρχει και σχετικό φίλμ στο Μουσείο Βίλχελμ Ράιχ, στην κωμόπολη Ρέιντζλι της πολιτείας Μαίην.\nΤο 1942 ο Ράιχ και οι μαθητές του αγόρασαν μια εδαφική έκταση στην Πολιτεία Μαίην κοντά στα καναδικά σύνορα. Βάφτισαν αυτήν την έκταση "Οργονον" και ο Ράιχ έφτιαξε εκεί ένα εργαστήρι όπου συνέχισε να δουλεύει ασταμάτητα μαζί με τους μαθητές του και να πραγματοποιεί πειράματά πάνω στην οργόνη. Ο Ράιχ περιφερόταν μόνος του την νύχτα και ατένιζε αυτόν τον πελώριο ωκεανό οργόνης,(όπως τον ονόμαζε) σκεπτόμενος τους μακρινούς γαλαξίες. Η σκέψη του είχε πάρει μια μυστικιστική χροιά και αυτό φαινόταν στα τελευταία βιβλία του όπως "Ο θάνατος του Χριστου΄", "Άκου ανθρωπάκο", "Ο Αιθέρας, ο Θεός και ο διάβολος" κ.α.\nΈτσι τελείωσε η ζωή ενός γνήσιου επιστήμονα που δεν δίστασε να πάει κάντρα στο κατεστημένο και στα συμφέροντα της εποχής του για να ανακαλύψει την αλήθεια πέρα από προκαταλήψεις και δογματισμούς. Ο Βίλχελμ Ράιχ ήταν ο πρώτος δυτικός επιστήμονας που κατάφερε να "ξαναανακαλύψει" και να τεκμηριώσει επιστημονικά την ύπαρξη αυτής της λεπτής ηλεκτρομαγνητικής ενέργειας που περιβάλει τα πάντα και που στην Ανατολή ήταν τόσο διαδεδομένη από τα αρχαία χρόνια, ως "Πράνα" στην Ινδία και "Τσι" στην Κίνα. Οι ανακαλύψεις του άνοιξαν την πόρτα στην εμφάνιση νέων επιστημονικών κλάδων όπως η Βιοτρονική ή Οργοτρονική.\nΣτην συνέχεια παραθέτω την απάντηση που έδωσε ο Β. Ράιχ στην απόφαση που εξέδωσε το δικαστήριο των Η.Π.Α.\n"Απαγορεύεται η ταχυδρόμηση μεταξύ πολιτειών βιβλίων που φέρουν τη λέξη οργόνη. Επιπλέον θα καούν σε κλιβάνους όλα τα βιβλία και οι εργασίες του Dr Reich ενώ ο ίδιος καταδικάζεται σε φυλάκιση".\n"Δεν υπάρχουν αποδείξεις. Δεν υπάρχουν αυθεντίες κανενός είδους. Κανένας Πρόεδρος, Ακαδημία, Δικαστήριο, Κογκρέσο ή Γερουσία σ΄ αυτή τη γη δεν έχει τη γνώση ή τη δύναμη να αποφασίσει ποια θα είναι η γνώση του αύριο. Είναι άχρηστο να προσπαθείς να αποδείξεις κάτι που είναι άγνωστο σε κάποιον που είναι αδαής του αγνώστου, ή φοβάται την απειλητική δύναμη του. Μόνο οι παλιοί, καλοί κανόνες της μάθησης θα φέρουν τελικά την κατανόηση για τον εισβολέα της γήινης ύπαρξής μας. Αυτοί που δεν γνωρίζουν τους δρόμους της μάθησης ας κάνουν στην άκρη, ενώ αυτοί που ξέρουν τι είναι γνώση, ας τρέξουν στο μονοπάτι προς το άγνωστο. Η Αναζήτηση της Γνώσης είναι Ανώτατη Ανθρώπινη Δραστηριότητα. Τίποτα άλλο παρά οι νόμοι της μάθησης δεν μπορούν να την ορίσουν".\n1) ‘’Τι είπε πραγματικά ο Ραιχ’’, Μικαελ Καρτιέ, εκδ. Γλάρος.\n2) Μεγάλη ελληνική εγκυκλοπαίδεια, βιογραφίες, εκδοτική Αθηνών.\n3) ‘’Άκου Ανθρωπάκο’’, Βίλχελμ Ράιχ, εκδ. Καστανιώτη.


Πρωτεϊνούχα ροφήματα: Χάστε βάρος και λίπος - Logodiatrofis.gr\nΗ πρωτεΐνη είναι ένα σημαντικό θρεπτικό συστατικό για την απώλεια βάρους.\nΜπορεί να ενισχύσει το μεταβολισμό σας, να μειώσει την όρεξή σας και να σας βοηθήσει να χάσετε το λίπος του σώματος χωρίς να χάσετε μυϊκή μάζα.\nΤα ροφήματα πρωτεΐνης είναι ποτά που παρασκευάζονται με ανάμειξη νερού και σκόνης πρωτεΐνης, αν και προστίθενται συχνά και άλλα συστατικά.\nΜπορούν να είναι μια βολική προσθήκη στη διατροφή, ειδικά όταν η πρόσβαση στα υψηλής ποιότητας πρωτεΐνης τρόφιμα είναι περιορισμένη.\nΑν και οι περισσότεροι άνθρωποι δεν τα έχουν ανάγκη καθώς έχουν την δυνατότητα να ανταποκριθούν στις καθημερινές ανάγκες σε πρωτεΐνες, μπορούν όμως να είναι χρήσιμα αν χρειαστεί να αυξήσετε την πρόσληψη σας για κάποιο λόγο.\nΜερικά από τα πιο δημοφιλή είδη σκόνης πρωτεΐνης στην αγορά είναι:\nΟρός γάλακτος σε πρωτεΐνες: απορροφάται γρήγορα, με βάση γαλακτοκομικά προϊόντα. Περιέχει όλα τα απαραίτητα αμινοξέα .\nΚαζεΐνη : απορροφάται αργά, με βάση γαλακτοκομικά προϊόντα. Περιέχει όλα τα απαραίτητα αμινοξέα .\nΠρωτεΐνη σόγιας: φυτικής προέλευσης και περιέχει όλα τα απαραίτητα αμινοξέα. Επίσης περιέχει ισοφλαβόνες σόγιας, οι οποίες μπορεί να παρέχουν κάποια οφέλη για την υγεία\nΠρωτεΐνη Κάνναβης : φυτικής προέλευσης και υψηλή σε ωμέγα-3 και ωμέγα-6 λιπαρά, αλλά χαμηλή στο αμινοξύ λυσίνη .\nΠρωτεΐνη ρυζιού : φυτικής προέλευσης και χαμηλή στο αμινοξύ λυσίνη .\nΤα πρωτεϊνούχα ροφήματα συμβάλουν στην Μείωση της πείνας και της όρεξης\nΗ πρωτεΐνη μπορεί να μειώσει την πείνα και την όρεξη με δύο βασικούς τρόπους. Πρώτον, αυξάνει τα επίπεδα της όρεξης με τις αναγωγικές ορμόνες όπως GLP-1, ΡΥΥ και CCK, ενώ μειώνει τα επίπεδα της γκρελίνης ορμόνη της πείνας.\nΔεύτερον, η πρωτεΐνη σας βοηθά να αισθάνεστε χορτάτοι για μεγαλύτερο χρονικό διάστημα.\nΣε μια μελέτη, ένα πρωινό υψηλής περιεκτικότητας σε πρωτεΐνη βοήθησε τους συμμετέχοντες να καταναλώνουν έως και 135 λιγότερες θερμίδες αργότερα μέσα στην ημέρα .\nΣε μια ακόμη μελέτη , υπέρβαροι άνδρες που είχαν σε δίαιτα απώλειας βάρους αυξημένη πρόσληψη πρωτεΐνης στο 25% των συνολικών θερμίδων, βοήθησε να κόψουν κατά το ήμισυ το τσιμπολόγημα αργά τη νύχτα κατά 60%.\nΗ αύξηση της πρόσληψης πρωτεΐνης από 15% έως 30% των συνολικών θερμίδων βοήθησε τους συμμετέχοντες σε μια άλλη μελέτη να καταναλώνουν 441 λιγότερες θερμίδες ανά ημέρα χωρίς να προσπαθούν να περιορίσουν τα γεύματά τους.\nΜέχρι το τέλος της περιόδου μελέτης των 12 εβδομάδων, είχαν χάσει κατά μέσο 5 κιλά.\nΑυτός είναι ένας βολικός τρόπος για να προσθέσετε επιπλέον πρωτεΐνη στη διατροφή σας. Ωστόσο, να έχετε κατά νου ότι μεγάλη ποσότητα μπορεί να οδηγήσει σε υπερβολική πρόσληψη θερμίδων.\nΗ πρωτεΐνη μπορεί να μειώσει την όρεξή σας επηρεάζοντας τις ορμόνες της πείνας. Μπορεί επίσης να σας βοηθήσει να αισθάνεστε χορτάτοι για μεγαλύτερο χρονικό διάστημα, το οποίο μπορεί να σας βοηθήσει να τρώτε λιγότερο και να χάσετε σωματικό λίπος.\nΡοφήματα πρωτεΐνης μπορούν να αυξήσουν τον μεταβολισμό\nΥψηλή πρόσληψη πρωτεϊνών μπορεί να ενισχύσει το μεταβολισμό σας, βοηθώντας σας να κάψετε ελαφρώς περισσότερες θερμίδες κάθε μέρα.\nΑυτό συμβαίνει εν μέρει επειδή μια δίαιτα υψηλή σε πρωτεΐνες – ειδικά όταν συνδυάζεται με προπόνηση δύναμης – μπορεί να σας βοηθήσει να χτίσετε το μυ και μπορεί να επιταχύνει τον μεταβολισμό σας.\nΜια μελέτη έδωσε σε παχύσαρκους συμμετέχοντες 200 ή 0 γραμμάρια επιπλέον πρωτεΐνης ανά εβδομάδα.\nΕκείνοι που κατανάλωσαν πρωτεΐνη έχασαν μέχρι 1,3 κιλά και αύξησαν την μυϊκή τους μάζα μετά από ένα εκπαιδευτικό πρόγραμμα 13 εβδομάδων.\nΘα πρέπει να σημειωθεί, ωστόσο, ότι η ικανότητά σας να αυξήσετε την μυϊκή σας μάζα κατά τη διάρκεια μιας δίαιτας απώλειας βάρους μπορεί να εξαρτάται από τη μυϊκή μάζα που έχετε ήδη.\nΗ πρωτεΐνη μπορεί επίσης να αυξήσει το μεταβολισμό\nΓια παράδειγμα, 15-30% των θερμίδων πρωτεΐνης καίγονται κατά την πέψη, ενώ μόνο το 5-10% των θερμίδων υδατανθράκων και 0-3% των θερμίδων λίπους καίγονται κατά τη διάρκεια της πέψης.\nΗ πρωτεΐνη βοηθά στην τόνωση του μεταβολισμού, επειδή ξοδεύεται πολλή ενέργεια κατά την πέψη.\nΕπίσης, σας βοηθά να χτίσετε μυϊκή μάζα.\nΤα ροφήματα πρωτεΐνης μπορεί να σας βοηθήσουν να χάσετε βάρος και λίπος της κοιλιάς\nΟι ερευνητές γενικά συμφωνούν ότι οι δίαιτες υψηλές σε πρωτεΐνη μπορεί να σας βοηθήσουν να χάσετε περισσότερο λίπος, κυρίως το λίπος από την περιοχή της κοιλιάς.\nΣε μια μελέτη, οι γυναίκες που συμμετείχαν σε μια διατροφή που παρέχει το 25% των θερμίδων σε πρωτεΐνη έχασαν 10% περισσότερο λίπος στην κοιλιά μετά από 12 μήνες από εκείνες που έτρωγαν το μισό αυτού του ποσού.\nΟι συμμετέχοντες που καταναλώσαν περισσότερη πρωτεΐνη έχασαν 14,1 kg σε 3 μήνες – 23% περισσότερο από εκείνους που καταναλώσαν λιγότερη .\nΣε μια τελευταία μελέτη, που έγινε σε γυναίκες με δίαιτες που παρέχουν το 30% των θερμίδων από πρωτεΐνη έχασαν 3,7 κιλά περισσότερα από ό, τι εκείνες που κατανάλωσαν δίαιτες που παρέχουν το 15% των θερμίδων από πρωτεΐνες.\nΠοιο είδος πρωτεΐνης είναι καλύτερο;\nΔιαφορετικοί τύποι πρωτεΐνης έχουν διαφορετικές επιδράσεις στο σώμα.\nΓια παράδειγμα, ο ορός γάλακτος απορροφάται πιο γρήγορα από την καζεΐνη, βοηθώντας σας να αισθάνεστε λιγότερο πεινασμένοι βραχυπρόθεσμα.\nΜία μελέτη αναφέρει ότι 56 γραμμάρια πρωτεΐνης ορού γάλακτος ανά ημέρα βοήθησε υπέρβαρα και παχύσαρκα άτομα να χάσουν 2.3 kg περισσότερο λίπος από την ίδια ποσότητα πρωτεΐνης σόγιας.\nΑρκετές κριτικές αναφέρουν ίσες ποσότητες απώλειας λίπους με τη χρήση του ορού γάλακτος, σόγιας, ρυζιού ή συμπληρωμάτων πρωτεΐνης αυγού.\nΈνας τελευταίος παράγοντας που εξετάζει είναι η ποιότητα της πρωτεΐνης.\nΟ ορός γάλακτος, η καζεΐνη και η σόγια περιέχουν όλα τα απαραίτητα αμινοξέα που χρειάζεται ο οργανισμός σας.\nΑπό την άλλη πλευρά, το ρύζι και η πρωτεΐνη κάνναβης έχουν χαμηλά επίπεδα του ουσιαστικού αμινοξέος λυσίνη, και η πρωτεΐνη μπιζελιού είναι επίσης χαμηλή στα μη ουσιώδη αμινοξέα κυστίνη και μεθειονίνη, οι ελλείψεις αυτές είναι πιθανό να μην προκαλούν κάποιο πρόβλημα, εκτός και αν τα ροφήματα είναι η μόνη πηγή πρωτεΐνης στη διατροφή σας.\nΕπίσης, πολλές φυτικές σκόνες πρωτεΐνης αναμειγνύονται με διαφορετικές πηγές έτσι ώστε το μίγμα να περιέχει όλα τα απαραίτητα αμινοξέα. Ο ακριβής τύπος των σκευασμάτων σκόνης πρωτεΐνης που έχετε στο σέικ σας δεν θα πρέπει να κάνει μια σημαντική διαφορά στην απώλεια λίπους.\nΜερικές μελέτες δείχνουν ένα πλεονέκτημα του ορού γάλακτος, αλλά τα στοιχεία είναι ανάμεικτα.\nΟι παρενέργειες, όπως το φούσκωμα, οι κράμπες, τα αέρια και η διάρροια μπορεί να εκδηλωθούν εάν έχετε δυσανεξία στη λακτόζη καθώς το ρόφημα περιέχει ορό γάλακτος ή καζεΐνη.\nΑυτά τα συμπτώματα μπορεί να αποφευχθούν απλά με τη μετάβαση σε σκόνες πρωτεΐνης που δεν προέρχονται από γαλακτοκομικά προϊόντα, όπως αυγού, μπιζελιού, σόγιας, κάνναβης ή πρωτεΐνης ρυζιού σε σκόνες.\nΑξίζει να σημειωθεί ότι οι δίαιτες υψηλές σε πρωτεΐνη κάποτε πίστευαν ότι έχουν αρνητικές επιπτώσεις στα νεφρά και την υγεία των οστών, αλλά οι νεότερες έρευνες δείχνουν ότι αυτό δεν είναι αλήθεια.\nΣτην πραγματικότητα, η υψηλή κατανάλωση πρωτεΐνης δεν φαίνεται να προκαλεί οποιαδήποτε ζημιά στα νεφρά σε υγιείς ανθρώπους. Ωστόσο, οι δίαιτες κατώτερες σε πρωτεΐνη μπορεί να είναι ευεργετικές για εκείνους με υφιστάμενα προβλήματα στα νεφρά.\nΗ πρωτεΐνη είναι επίσης ένα απαραίτητο θρεπτικό συστατικό για τον σχηματισμό των οστών και τη συντήρηση τους , και οι αξιολογήσεις δείχνουν ότι δεν υπάρχει κανένας λόγος για να περιορίσετε την πρόσληψη σας για τη βελτίωση της υγείας των οστών.\nΟι περισσότερες μελέτες αναφέρουν ότι η συνολική πρόσληψη πρωτεΐνης μεταξύ 1,2-2,2 g / kg ανά ημέρα παρέχουν πιο ευεργετικά αποτελέσματα για την απώλεια βάρους. Αυτή η ποσότητα πρωτεΐνης αντιπροσωπεύει συνήθως περίπου το 25-35% των θερμίδων που καταναλώνετε σε μια ημέρα και γενικά θεωρείται ασφαλής.\nΚαταναλώνοντας ένα ρόφημα ανά ημέρα είναι ένας καλός τρόπος για να ξεκινήσετε, με 1 ή 2 κουταλιές πρωτεΐνης. Μερικοί άνθρωποι μπορεί να εμφανίσουν πεπτικές παρενέργειες.\nΟι περισσότεροι άνθρωποι μπορούν εύκολα να πάρουν αρκετή πρωτεΐνη χωρίς τη χρήση ροφημάτων. Αυτά τα συμπληρώματα είναι μια εύκολη, ασφαλής και νόστιμη λύση για να προσθέσετε επιπλέον πρωτεΐνη στη διατροφή σας.\nΑν προσπαθείτε να χάσετε βάρος, επιπλέον πρωτεΐνη από ροφήματα μπορεί να σας βοηθήσει να αισθάνεστε λιγότερο πεινασμένοι, θα σας βοηθήσει να χάσετε βάρος γρηγορότερα και να μειώσετε την πιθανότητα να ανακτήσετε το χαμένο λίπος.\nLogodiatrofis.gr 18/05/2021 25/05/2021


Στο Μπακού του Αζερμπαϊτζάν, οι οδηγοί ταξί εμπλέκονται τώρα σε έναν πόλεμο γενεών γύρω από την τεχνολογία · Global Voices στα Ελληνικά\nΠερίπου χίλιοι οδηγοί ταξί στο Μπακού μποϊκοτάρουν εφαρμογές ταξί.\nΜεταφράστηκε 05/08/2021 14:37 GMT\nΣτιγμιότυπο από το αρχικό video.\nΤο ακόλουθο κείμενο δημοσιεύθηκε αρχικά από το Chaikhana.media και αναδημοσιεύεται από το Global Voices βάσει συμφωνίας συνεργασίας.\nΟ 54χρονος Afgan Maharramov οδηγεί ταξί στους κεντρικούς δρόμους του Μπακού για σχεδόν 20 χρόνια. Είναι ο μόνος εργαζόμενος στην οικογένειά του. Ο Afgan, όμως, όπως και πολλοί άλλοι παραδοσιακοί οδηγοί ταξί, δίνει αγώνα για να ανταγωνιστεί τις νέες εφαρμογές ταξί. Λέει ότι η δουλειά για τα παραδοσιακά ταξί εξαφανίζεται σταδιακά από την αγορά, καθιστώντας το δυσκολότερο για οδηγούς σαν αυτόν να κερδίζουν τα προς το ζην.\nΣχεδόν χίλιοι οδηγοί στο Μπακού μποϊκοτάρουν εφαρμογές ταξί από το καλοκαίρι του 2020. Επίσης, ίδρυσαν τη Δημόσια Ένωση Οδηγών Ταξί, προκειμένου να προστατεύσουν τα δικαιώματα των οδηγών ταξί στην εποχή των smartphone.\nΆλλοι, όπως ο νεαρός εφευρέτης Rahim Khoyski, πιστεύουν ότι οι εφαρμογές ναύλωσης διαδρομών με ΙΧ (rideshare) είναι το μέλλον. Ο Rahim, πρώην οδηγός ταξί, αναπτύσσει τη δική του εφαρμογή για ταξιτζήδες και επιβάτες. Το ακόλουθο βίντεο στα αζέρικα με αγγλικούς υπότιτλους αφηγείται την ιστορία τους.


Το Ελληνικό Κέντρο Σύγχρονου Πολιτισμού | TGA NEWS\nΠερί ΕΡΤ, «ΝΕΡΙΤ» και άλλων δαιμονίων...\nby ELLY SYMONS on 03/05/2014\nΜΕΛΒΟΥΡΝΗ | Την περασμένη Τρίτη, οι ευεργέτες του Ελληνικού Κέντρου Σύγχρονου Πολιτισμού συγκεντρώθηκαν στο νέο κοινοτικό κτίριο, για να πανηγυρίσουν όλοι μαζί την επίτευξη του μεγάλου αυτού ορόσημου από την Ελληνική Κοινότητα. Με βάση το παράδειγμα των προγόνων μας, περισσότερο από έναν αιώνα πριν, έχει γίνει πραγματικότητα το όνειρό τους, δείχνοντας τι μπορεί να επιτευχθεί με την ενότητα και το όραμα.\nΤο μήνυμα έχει εξαπλωθεί στην Ελληνική Κοινότητα και η ευαρέσκεια που δημιουργείται, αποτελεί την κινητήρια δύναμη για την αποπεράτωση του έργου. Ήταν μια καταπληκτική βραδιά, όπου ο καθένας που βρέθηκε εκεί αισθάνθηκε υπερηφάνεια για το όραμα και τη σκληρή δουλειά της Ελληνικής Κοινότητας Μελβούρνης, που έχει θέσει τις βάσεις για τα επόμενα εκατό χρόνια.\nΤο Ελληνικό Κέντρο Σύγχρονου Πολιτισμού θα καταστεί η γένεση ενός νέου «Ελληνισμού της Μελβούρνης», που θα παραδειγματίσει τις άλλες Ελληνικές Κοινότητες της Διασποράς και που τώρα έχουμε την συναρπαστική ευκαιρία να δημιουργήσουμε. Αντιμετωπίζουμε μια πρόκληση να συμμετάσχει η νεότερη γενιά μας με ουσιαστικό τρόπο. Είναι χωρισμένοι γεωγραφικά και χρονικά από τον πατρογονικό πολιτισμό τους, αλλά ελπίζουμε ότι θα συνδεθούν με την καρδιά τους μέσω των προσπαθειών μας. Είμαστε η γέφυρα των γενεών ανάμεσα στο παρελθόν και το μέλλον και πολλά στηρίζονται στις προσπάθειές μας τώρα.\nΧρειαζόμαστε δημιουργικότητα, πάθος και αφοσίωση, για να πετύχουμε και είμαστε τυχεροί που τα έχουμε. Ο συναρπαστικός πλούτος ταλέντου στην κοινότητά μας, αποτελεί μια επιβράβευση για τους γονείς μας και τις θυσίες που έκαναν. Οι προσωπικές οικογενειακές μας ιστορίες είναι, πράγματι, η συλλογική ιστορία της ελληνικής μετανάστευσης στην Αυστραλία και οι εμπειρίες των παιδικών μας χρόνων, μας έχουν έντονα επηρεάσει και διαμορφώσει. Βρισκόμαστε αντιμέτωποι με την πρόκληση προστασίας της Ελληνικής μας κληρονομιάς. Πράγματι, είναι καθήκον μας να διασφαλίσουμε ότι οι Έλληνες και μη Έλληνες θα βιώσουν τη συμβολή του πολιτισμού μας σε όλο τον κόσμο.\nΗ πρόκληση, όμως, είναι να εξασφαλίσουμε τη σχέση του με την τρίτη και τέταρτη γενιά. Χρειαζόμαστε μια σύγχρονη ερμηνεία του Ελληνισμού και πρέπει να βρούμε δημιουργικούς τρόπους έκφρασης και επικοινωνίας.\nΤο σημαντικό είναι ότι υπάρχει μια ισχυρή αίσθηση ενότητας και σε αυτό εναπόκειται η διάθεση συμμετοχής και -το σημαντικότερο- να συμμετάσχει εκ νέου, τόσο η μεγάλη και ποικιλόμορφη ελληνική παροικία και γενικότερα, το ευρύτερο κοινό.\nΠροτρέπω τον καθένα από εσάς που μπορεί, να προσφέρει στο Ελληνικό Κέντρο Σύγχρονου Πολιτισμού. Παππούδες και γονείς θα μπορούσαν να κάνουν δωρεές στα ονόματα των παιδιών και των εγγονιών τους, ως δώρο για τα βαφτίσια, γενέθλια και την αποφοίτηση από το σχολείο, ως μια συμβολική χειρονομία σεβασμού και εκτίμησης της κληρονομιάς τους.\nΟι γονείς μας που πήραν αυτή τη μοιραία απόφαση να ταξιδέψουν στην απομακρυσμένη χώρα των Αντιπόδων, την οποία αγαπήσαμε και αποκαλούμε πατρίδα μας δεν έλαβαν υπόψη την απώλεια του πολιτισμού τους στην απόφασή τους αυτή.\nΤο Ελληνικό Κέντρο Σύγχρονου Πολιτισμού είναι το δώρο μας σε αυτούς και στα παιδιά μας.\nEDITORIAL, FEATURED, ΟΜΟΓΕΝΕΙΑ


Ερευνητές από το Μοντερέι της Καλιφόρνια πέτυχαν μια αξιοσημείωτη επίδοση: Κατάφεραν να απογειώσουν και να καθοδηγήσουν ταυτόχρονα 50 drones με ένα χειριστήριο.\nΤο σμήνος των ιπτάμενων συσκευών πραγματοποίησε συντονισμένες πτήσεις. Με τη χρήση λογισμικού τεχνητής ευφυΐας αποφεύχθηκαν οι συγκρούσεις στον αέρα, με τα drones να αναζητούν συνεχώς “καθαρό” εναέριο χώρο πτήσης. Η απογείωσή τους έγινε με συχνότητα 30 δευτερολέπτων από ειδικά σχεδιασμένους εκτοξευτές, με τους ερευνητές να ελπίζουν ότι μπορούν να κατεβάσουν τη χρονική απόσταση στα 10 δευτερόλεπτα.\nΗ ασύρματη επικοινωνία μεταξύ του χειριστή και των drones έγινε μέσω συστήματος WiFi υψηλής ισχύος. Στο κοντινό μέλλον παρόμοια σμήνη από ιπτάμενες συσκευές θα μπορούν να επιχειρούν σε περιοχές που έχουν πληγεί από φυσικές καταστροφές, παρέχοντας στα σωστικά συνεργεία ζωτικής σημασίας πληροφορίες σε πραγματικό χρόνο.\n← Previous Story Γιατί είναι επικίνδυνο να πετάς πάνω από ένα γήπεδο ράγκμπι\nNext Story → Βόλτα στο νησί-φάντασμα που «φιλοξένησε» τον James Bond\nTo πιλοτάρισμα με το Apple Watch θυμίζει… Star Wars


BUZZ 02 DEC 2012 / Λήδα Γαλανού\nΣήμερα πατάμε play στις «Μικρές Κυρίες» της Γκίλιαν Αρμστρονγκ. Αυτή είναι η ιστορία της οικογένειας Μαρτς. Η Μεγκ, η Τζο, η Μπεθ και η Εϊμι είναι οι τέσσερις «μικρές κυρίες», οι τέσσερις αδελφές που μαθαίνουν να κυνηγούν τα όνειρά τους μέσα από χαρές και λύπες και που βρίσκουν τον τρόπο να βλέπουν τα πολλά όταν έχουν λίγα. Αυτή είναι, για την ακρίβεια, η πέμπτη κινηματογραφική διασκευή του μυθιστορήματος που έγραψε η Λουίζα Μέι Αλκοτ το 1868 κι αναμφίβολα η πιο μοντέρνα σε φεμινιστικό πνεύμα και ρομαντικές αξιώσεις! Η Γουαϊνόνα Ράιντερ, η Κίρστεν Ντανστ, ο Κρίστιαν Μπέιλ και η Κλερ Ντέινς ταξιδεύουν με χρονοκάψουλα – ειδικά αν κάποιος παρακολουθεί το «Homeland» θα διασκεδάσει αφάνταστα. Η ταινία βγήκε στους αμερικανικούς κινηματογράφους 21 Δεκεμβρίου του 1994 (στην Ελλάδα 22 Δεκεμβρίου του ’95, ήταν ακόμα η εποχή που οι ταινίες καθυστερούσαν να ταξιδέψουν προς τα εδώ) κι ήταν υποψήφια για 3 Οσκαρ: για την ερμηνεία της Γουαϊνόνα Ράιντερ, τα κοστούμια της Κολίν Ατγουντ και τη μουσική του Τόμας Νιούμαν. Στη σκηνή που ακολουθεί, τα τέσσερα κορίτσια και η υπέροχη μαμά τους (Σούζαν Σαράντον), διαβάζουν ένα γράμμα που έχει έρθει από τον μπαμπά που πολεμάει στον αμερικανικό εμφύλιο. Είναι παραμονή Χριστουγέννων και κανείς δεν πρέπει να είναι θλιμμένος!\ninfo Little Women / Μικρές Κυρίες / 1994 / σκηνοθεσία: Τζίλιαν Αρμστρονγκ / σενάριο: Ρόμπιν Σουάικορντ / Φωτογραφία: Τζέφρι Σίμπσον / Μοντάζ: Νίκολας Μπόμαν / Μουσική: Τόμας Νιούμαν / Παραγωγή: Ντενίζ Ντι Νόβι / Πρωταγωνιστούν: Γουαϊνόνα Ράιντερ, Τρίνι Αλβαράντο, Κλερ Ντέινς, Κίρστεν Ντανστ, Σαμάνθα Μάθις, Σούζαν Σαράντον, Κρίστιαν Μπέιλ, Ερικ Στολτς, Γκάμπριελ Μπερν / Διάρκεια: 115’\nAdvent Calendar: 1η Δεκεμβρίου 2012, «Beautiful Girls»\nΕπόμενο άρθρο: Χόλιγουντ, οι μέρες της αφθονίας σου είναι μετρημένες!\nΠροηγούμενο άρθρο: Γουονγκ Καρ Γουάι, το κούρασες!


[quote="SED"]Λάβαμε σήμερα Τρίτη 15-3-2005 την πιο κάτω απάντηση από την Πρόεδρο του Δ.Σ. της "ΘΕΜΕΛΙΟΔΟΜΗΣ" Κα Θεοδώρα Ταμπακούλη, και την δημοσιεύουμε αυτούσια: -------------------------------------------------------------- Αγαπητε κυριε Γονιδακη, Δυστυχως μολις σημερα διαβασα το ηλεκτρονικο μηνυμα που εσταλη απο τον ΣΕΔ με σχετικη αναφορα στη ΘΕΜΕΛΙΟΔΟΜΗ και συγκεκριμενα σε πωληση μετοχων απο τον κυριο μετοχο κ. Πατραμανη Κωνσταντινο στις 8 Φεβρουαριου 2005. Οπως αναφερετε και μεσα στο σχολιο σας με τιτλο ¨Δεν ξεχνω¨, πραγματι η πωληση 500.000 μετοχων απο τον μετοχο κ. Πατραμανη Κωνσταντινο ηταν προσυμφωνημενη και η αγορα εγινε απο την κυρια μετοχο Ταμπακουλη Ελενη, η οποια ομως δεν ειναι ουτε μελος Δ.Σ. ουτε Διευθυντικο στελεχος της εταιριας και για το λογο αυτο δεν υποκειτο στις διαταξεις του αρθρ. 5 του Π.Δ.51/1992 και αρα δεν προχωρησε σε γνωστοποιηση της αγορας. Η συναλλαγη αυτη εγινε με τη μορφη πακετου, ωστε να μην επηρεασει την τιμη της μετοχης και αφορουσε σε εσωτερικη συμφωνια των δυο κυριων μετοχων. Σχετικα με τα λοιπα σχολια που αφορουν στα ποσοστα συμμετοχης του συγκεκριμενου κυριου μετοχου (Πατραμανης Κωνσταντινος) σας ενημερωνουμε οτι η εταιρεια - ως οφειλει - αποστελλει αμελητι οποιεσδηποτε μεταβολες ποσοστων των κυριων μετοχων της, βασει του Π.Δ. 51, μεσω του ηλεκτρονικου συστηματος ΕΡΜΗΣ, το οποιο ενημερωνει αυτοματα το επενδυτικο κοινο. Και για τον κ. Πατραμανη Κωνσταντινο (οπως και για τους λοιπους κυριους μετοχους) δεν υπαρχουν μεταβολες που βασει νομου δεν εχουν γνωστοποιηθει κι αρα αποτυπωθει στο διαδικτυο. Με εκτιμηση Θεοδωρα Ταμπακουλη Πρόεδρος ΔΣ ΘΕΜΕΛΙΟΔΟΜΗ ΑΕ[/quote]


T.Ε. Χίου του ΚΚΕ: Η συγκινητική λαϊκή αλληλεγγύη στους πρόσφυγες δεν μπορεί να υποκαταστήσει τις ευθύνες της κυβέρνησης ΣΥΡΙΖΑ – ΑΝΕΛ –Τοπικής Διοίκησης\nΗ συγκινητική λαϊκή αλληλεγγύη στους πρόσφυγες δεν μπορεί να υποκαταστήσει τις ευθύνες της κυβέρνησης ΣΥΡΙΖΑ – ΑΝΕΛ –Τοπικής Διοίκησης\nΚυριακή 25 Οκτωβρίου 2015 by TE ·\nΕτικέτες Μετανάστες, Σχόλια\nΣχόλιο της ΤΕ Χίου του ΚΚΕ\nΗ ΤΕ Χίου του ΚΚΕ καταγγέλλει στο Χιώτικο λαό την συγκυβέρνηση ΣΥΡΙΖΑ-ΑΝΕΛ για τη συνεχιζόμενη αντιμεταναστευτική πολιτική της απέναντι στους πρόσφυγες και την ενεργό συμμετοχή της στις ιμπεριαλιστικές επεμβάσεις. Οι δεκάδες ξεριζωμένοι που φθάνουν καθημερινά στο νησί, θύματα των ιμπεριαλιστικών πολέμων, βρίσκονται εγκλωβισμένοι των πολιτικών σχεδιασμών της ΕΕ, του Δουβλίνου δύο και τρία, διώκονται από τους μηχανισμούς της ΕΕ στα σύνορα όπως η FRONTEX.\nΟ Χιώτικος λαός με τα καθημερινά δείγματα αλληλεγγύης, δίνει μάχη δίπλα σε αυτούς τους ανθρώπους δεχόμενος και ο ίδιος καθημερνά τις επιπτώσεις της καπιταλιστικής κρίσης. Η στήριξή του με είδη πρώτης ανάγκης, ρούχα, τρόφιμα, ανθρωπιά, πρέπει να συνεχιστεί όμως δεν μπορεί να δώσει οριστική λύση στο πρόβλημα, που θα οξυνθεί όσο οι αντιθέσεις μεγάλων μονοπωλιακών ομίλων μαίνονται και γεννούν πολεμικές αναμετρήσεις στην περιοχή.\nΗ ΤΕ Χίου του ΚΚΕ καταγγέλλει τα πολιτικά παιχνίδια της συγκυβέρνησης με το «θα’ρθει – δεν θα’ρθει» ο Υπουργός μεταναστευτικής πολιτικής κ. Μουζάλας, καλλιεργώντας ψεύτικο κλίμα προσμονής για ουσιαστικές λύσεις στο πρόβλημα. Μόνο η λαϊκή πάλη και επαγρύπνηση μέσα από τα συνδικάτα μπορεί να μπει εμπόδιο στο έγκλημα που εκτυλίσσεσαι δίπλα μας.\nΚαλούμε το λαό της Χίου να σταθεί αγωνιστικά απέναντι στα αίτια που δημιουργούν το μεταναστευτικό πρόβλημα, που φτάνουν στο να δολοφονούνται λαοί, να πνίγονται μωρά στο Αιγαίο, το ίδιο το καπιταλιστικό σύστημα και τα κέρδη του.\nΝα πάρει μαζικά μέρος στις εκδηλώσεις για την Οκτώβρη ενάντια στο φασισμό, στέλνοντας μήνυμα ενάντια στη Χρυσή Αυγή που βρίσκει πρόσφορο έδαφος μέσα από αυτές τις πολιτικές.


Ερντογάν: Αρνήθηκα μερίδιο από το πετρέλαιο της Συρίας γιατί νοιάζομαι για τον συριακό λαό! - Ένωση Πρατηριούχων Υγρών Καυσίμων & Σταθμών Αυτοκινήτων\nΜιλώντας στο 2nd International Ombudsman Conference στην Κωνσταντινούπολη, ο Ερντογάν εξήγησε ότι ορισμένες χώρες βρίσκονται στη “διαδικασία διαμοιρασμού των αποθεμάτων πετρελαίου” στη Συρία και προσέφεραν στην Τουρκία ένα μέρος από αυτό, αλλά η Άγκυρα αρνήθηκε επειδή δεν ενδιαφέρεται για τους πόρους της χώρας. Ο Τούρκος πρόεδρος δεν εξήγησε, φυσικά, σε ποιες χώρες αναφερόταν.\n“Η Τουρκία φιλοξενεί τέσσερα εκατομμύρια πρόσφυγες. Ενώ η Ευρωπαϊκή Ένωση έχει συνεισφέρει μόνο 3 δισ. ευρώ για να ανακουφίσει το βάρος των προσφύγων, η Τουρκία έχει μέχρι στιγμής δαπανήσει περίπου 36 δισεκατομμύρια ευρώ για αυτούς”, δήλωσε ο Ερντογάν.\n“Δεν μπορούμε να τους επιστρέψουμε σε ‘βαρέλια-βόμβες'”, είπε, αναφερόμενος στις αεροπορικές επιθέσεις που πραγματοποίησε ο στρατός του Συριακού καθεστώτος και οι ρωσικές δυνάμεις, εναντίον αμάχων, χρησιμοποιώντας βαρέλια με εκρηκτικά.


ΣΗΜΑΝΤΡΟΝ: Αλέκος Λειβαδίτης - Ρένα Ντορ\nΞεκίνησαν από διαφορετικές κατευθύνσεις. Ο μεν από την Αθήνα ως τροβαδούρος, η δε από την Πάτρα μέσω Αιγύπτου ως χορεύτρια. Ήταν από τους πρώτους ηθοποιούς της γενιάς τους που έκαναν κινηματογράφο. Όμως η θητεία τους σ’ αυτόν δεν ήτανε μεγάλη. Δέκα με δεκαπέντε ταινίες έκανε εκείνος, ενώ εκείνης μετά βίας μετριούνται στα δάχτυλα του ενός χεριού. Χρόνια αργότερα, το 1951, συναντήθηκαν στο σανίδι της επιθεώρησης κι έγιναν ντουέτο.\n«Η Ρένα Ντορ ήταν το άλλο μισό κομμάτι του Αλέκου Λειβαδίτη», μου λέει εύστοχα ο θεατρικός συγγραφέας Βύρων Μακρίδης που τους έζησε.\n« Όποιος έπαιρνε στο θέατρό του τη Ρένα, ήταν σίγουρο ότι θα πάρει και τον Αλέκο, κι ότι έτσι θα έχει εξασφαλίσει μια καλή παράσταση...»\nΈγιναν ζευγάρι και στη ζωή. Ο Αλέκος είχε γεννηθεί το 1914, στην Αθήνα. Αδελφός του ήταν ο σπουδαίος ποιητής Τάσος Λειβαδίτης. Γιαννάτου ήταν το πραγματικό επίθετο της Ρένας, που γεννήθηκε το 1917, στην Πάτρα. Ντορ τη βάφτισε ο Αχιλλεας Μαμάκης ένα μεσημέρι στο Μουσείο. Ο Αχιλλέας Μαμάκης ήταν δημοσιογράφος. Η εκπομπή του «Το θέατρο στο ραδιόφωνο» εκείνη την εποχή και για πολλά χρόνια έκανε θραύση. Το εμπνεύστηκε από το περίεργο άρωμα της κολόνιας ενός χορευτή: «Ρεβ ντ’ ορ».\n«...Σαν τη Ρένα Ντορ δεύτερο ταλέντο δεν υπήρξε».\nΜε αυτή τη φράση ξεκινά την αναφορά σε κείνη ο Γιώργος Μουζάκης στο αυτοβιογραφικό του λεύκωμα «Βίρα τις άγκυρες» και φτιάχνει με αδρές γραμμές το πορτρέτο της:\n»Πιο σωστή απ’ όλες σαν τραγουδίστρια.\n»[...] Πίστευε στον εαυτό της.\n»[...] Ήταν αγαπητή. Την αγαπούσες αυθόρμητα, ήταν ένας άνθρωπος που έκανε γκελ. »'Ενα περίεργο πράγμα. Ανοιγε το χαμόγελό της κι έλεγες Παναγιά μου, αδελφή σου είναι αυτή;\n«Καλοσύνη και αξιοσύνη...»\nΗ Ρένα Ντορ έκανε για πρώτη φορά τριφωνία με τις Καλουτά, στο «Νιάου-νιάου, ψιτ-ψιτ» στου Σαμαρτζή το θέατρο. Ακριβώς πριν από τον πόλεμο».\n«Ταιριάζανε οι φωνές μας...» επιβεβαιώνει η Άννα Καλουτά.\n«Μας αποκαλούσαν οι τριφωνατζούδες... Η Μαρίκα, η αδελφή μου έκανε το πρίμο, εγώ έκανα το σιγόντο και η Ρένα το μπάσο.\n»Είχε μια ιδιόρρυθμη φωνή, μεταξύ αντρικής και γυναικείας.\n»Ήταν ένα καλό, απλοϊκό κορίτσι.\n»Ξεκίνησε σιγά σιγά.\n»Ξεκίνησε από μπαλαρίνα. Μετά την πήρανε από το μπαλέτο και της δώσανε το πρώτο νούμερο, το λεγόμενο... θύμα.\n»Το λέγαν θύμα γιατί όταν ξεκινούσε, ο κόσμος, ως συνήθως καθυστερημένος, δεν είχε ακόμη προλάβει να καθίσει στις θέσεις του. Οπότε κανένας δεν το παρακολουθούσε...\n»Μετά έγραψε ιστορία στην επιθεώρηση και μόνη και με τον Αλέκο.\n«Παρέμεινε πάντα ένα καλό παιδί. Ποτέ της δεν τσακώθηκε. Ποτέ της δεν ακούστηκε να λέει κακή κουβέντα για κανέναν...«\nΟι φίλοι της παλιάς επιθεώρησης θα τη θυμούνται στον τύπο της χαζής ή της υπηρέτριας που πετάει ελληνικούρες ή της χαριτωμένης μπέμπας. Αυτούς τους τύπους ενσάρκωσε και σε κάποιες από τις ελάχιστες ταινίες που έπαιξε. Έκανε και με επιτυχία τον ρόλο της μάγκισσας. Καθιερώθηκε με το νούμερο «Κατερίνα».\n«Ήταν πριν από τον πόλεμο», είχε πει η ίδια στην Σπεράντζα Βρανά. «Το έργο λεγότανε “Κορίτσια της παντρειάς”. Μουσική κωμωδία στο θέατρο Ιντεάλ με μεγάλο θίασο: Κόκκινης, Μαυρέας, Κυριάκός, Καλουτά και Γεωργία Βασιλειάδου. Θυμάμαι το τραγούδι που έλεγα κι είχε γίνει μεγάλο σουξέ:\nΑχ, Κατερίνα, μωρή Κατερίνα, / Με τέτοια νιάτα γιατί πλένεις πιάτα. / Παράτα όλες σου, τις κατσαρόλες σου, κι άντε παντρέψου κάνα νιο, Κατερινιώ...\n«Λοιπόν εγώ, αυτή την Κατερίνα την είχα ξεσηκώσει από μια υπηρέτρια που έμενε δίπλα στο σπίτι μας κι έλεγε:\n»Καλέ, κερία. Α, έχταχτα.\n«...Κι είχα τόση επιτυχία, που μου λέει ο Γιώργος Γαβριηλίδης, ο καλύτερος κομπέρ της εποχής τότε που ήταν στο θίασο:\n»Ε, τώρα δεν έχεις ανάγκη. Πέντε χρόνια θα βρίσκεις δουλειά συνέχεια. Καθιερώθηκες πια...»\n«Είχε μια μεγάλη φωνή, την οποία έπλαθε», αναπολεί με θαυμασμό ο Βύρων Μακρίδης. «Πώς την έπλαθε, πώς την χρησιμοποιούσε έτσι την φωνή της. Την έκανε ό,τι ήθελε...»\n« Ήτανε πρώτο όνομα. Σπουδαία. Όμως δεν είχε καμία σχέση με το βεντετιλίκι που υπήρχε στο θέατρο, ειδικά παλιά...» βεβαιώνει η Μάρθα Καραγιάννη.\n« Ήταν τόσο απλή όσο και οι ρόλοι που έκανε.\n«Στη σκηνή προσπαθούσε να σου προσφέρει και να βρει τρόπο να σε βοηθήσει...»\nΗ Ροζίτα Σώκου τη θυμάται από τη θέση του θεατή...\n«Πιστεύω ότι είμαι από τους λίγους θεατές, που μπορούν σήμερα να μιλάνε από πρώτο χέρι για τη Ρένα Ντορ. Πηγαίνω στην επιθεώρηση από δυο χρονών μωρό, με κουβαλάνε οι δικοί μου, και τη γνώρισα πολύ καλά. Αλλά μόνο ως θεατής.\n» Ήμουνα πολύ μικρή τότε για να συνάψουμε κοινωνικές σχέσεις.\n»Λοιπόν έπαιζε συχνά την μπέμπα η Ρένα Ντορ και ήταν καταπληκτική. Δεν μπορώ να σας περιγράψω.\n» Έβγαινε η Ρένα. Έκανε έτσι με εκείνο το μεγάλο της στόμα ως μπέμπα με τα φουστανάκια και τα φιογκάκια της. Κι έλεγε απλώς γεια σας. Κι έβλεπες μια πλατεία και μια γαλαρία να ξεραίνονται στα γέλια. Να κυλιούνται κάτω.\n»Αυτό είναι ένα πάρα πολύ σπάνιο δώρο. Ήταν πολύ μεγάλη.\n»Έζησε καλά. Είχε έναν άντρα που την αγαπούσε».\nΉταν τόσο δημοφιλής η Ρένα Ντορ που σε σχετικό δημοψήφισμα περιοδικού, εκεί γύρω στο ’50, κατετάγη δέκατη στις προτιμήσεις του κοινού ανάμεσα σε όλες τις ελληνίδες ηθοποιούς, με 2.940 ψήφους, μόλις 190 λιγότερες από τη Μελίνα Μερκούρη.\nΔημοφιλέστερη είχε ψηφιστεί η Άννα Καλουτά με 7.290 ψήφους και ακολούθησαν: Καίτη Ντιριντάουα (6280), Κατερίνα Ανδρεάδη (6130), Ρένα Βλαχοπούλου (5910), Νανά Σκιαδά (5720), Έλλη Λαμπέτη (5610), Ρίτα Μυράτ (4330), Λίντα Αλμα (3711). Από τους άντρες πρώτος -με βραχεία κεφαλή από τον δεύτερο- Κώστα Μανιατάκη (5010) ήταν ο Δημήτρης Χορν (5170). Ακολουθούσε ο Λάμπρος Κωνσταντάρας με 4220 και τη δεκάδα συμπλήρωναν οι: Κώστας Μουσούρης (4140), Γιώργος Παππάς (3750), Γιώργος Οικονομίδης (3560), Δημήτρης Μυράτ (2280), Γιάννης Γκιωνάκης (2110), Τάκης Γαλανός (2050), Θάνος Κωτσόπουλος (2010). Και για όσους αρέσκονται στους αριθμούς, από τους ξένους σταρ δημοφιλέστερη αναδείχθηκε η Μπέττυ Ντέιβις με 8740 ψήφους, δεύτερος (και καταίδρωμένος) ο Έρολ Φλιν με 2670 λιγότερες προτιμήσεις... Με τον Αλέκο Λειβαδίτη γνωρίστηκαν το 1951. Εκείνον αναλαμβάνει να μας τον συστήσει -μέσα από το βιβλίο του «Λες και ήταν χθες»...- ο αξέχαστος Αλέκος Σακελλάριος:\n«Τι χαριτωμένος άνθρωπος που ήταν! Τι πλακατζής”, όπως θα λέγαμε και σήμερα στη μοντέρνα αργκό”. Αλλά συγχρόνως τι ευγενικός, τι αξιοπρεπής, τι χιουμορίστας!\n»Ηρθε στη μνήμη ολοζώντανος και κάναμε όλη τη νύχτα μαζί αναδρομικούς περιπάτους στου «Μαλάμου» της οδού Πατησίων, στο Νορόκ, στα στούντιο του Φίνου, μέχρι που άρχισε να ροδίζει η ανατολή, όπως τότε.\n«Ακριβώς όπως τότε που δεν πηγαίναμε για ύπνο αν δεν φώτιζε ο καλός Θεός την καινούργια μέρα.\n«Επιτρέψτε μου, όμως, να σας διηγηθώ μερικές χαριτωμένες ιστορίες του Λειβαδίτη, που μ’ αυτόν τον τρόπο ελπίζω να σας αποσπάσει ακόμα ένα χαμόγελο. Είναι νομίζω η καλύτερη προσφορά στη μνήμη του.\n«Στα ρουμάνικα η λέξη «νορόκ» σημαίνει χαρά, ευτυχία και όλα τα παρεμφερή.\n«Εκεί λοιπόν στην οδό Κρήτης, στον Αγιο Παύλο, ένας Ελληνορουμάνος έκανε μια πολύ συμπαθητική ταβερνίτσα με τον τίτλο «Νορόκ». Επειδή δεν καταφέρναμε να συγκρατήσουμε το όνομά του, τον λέγαμε όλοι Νορόκ.\n- Έχεις τραπεζάκι, κύριε Νορόκ;\n- Βεβαίως, περάστε παρακαλώ!\nΕυγενικός και πρόθυμος πάντα ο κ. Νορόκ, που δεν μιλούσε και πολύ καλά τα ελληνικά, μας περιποιότανε, ενώ στον πάγκο καθότανε η στρουμπουλή κ. Νορόκ, έχοντας στα πόδια της το σκυλάκι της, τον Νορόκ! Γρήγορα κι επιδέξια ο Βασίλης (το «σ» πολύ παχύ), το μοναδικό γκαρσόνι, σερβίριζε τα πιπεράτα «μιντιτέι», τα πικάντικα «γκούλας» κι όλες τις άλλες ρουμανικές νοστιμιές.\n»Στο «Νορόκ», λοιπόν, πηγαίναμε συχνά μια μεγάλη παρέα, που την αποτελούσαν κυρίως η Καίτη Βερώνη κι Αγγελος Μαυρόπουλος, η Σοφία Βερώνη κι ο Μενέλαος Θεοφανίδης, ο Χρήστος Γιαννακόπουλος, ο Αλέκος Λειβαδίτης κι εγώ.\n»Και κάθε καινούργιος που έπεφτε σ’ αυτή την παρέα δουλευότανε αγρίως. Με τον Λειβαδίτη είχαμε «μοντάρει» ένα νούμερο δήθεν πνευματισμού και υπνωτισμού.\n»Εγώ έκανα τον υπνωτιστή κι ο Λειβαδίτης το μέντιουμ, έτσι χλωμός όπως ήτανε κι όπως υποκρινότανε τέλεια ότι κοιμότανε, σύμφωνα με τις εντολές μου.\n- Θέλω να κοιμηθείς... Να κοιμηθείς βαθιά και να μην ξυπνήσεις, αν δεν σου πω εγώ...\n»Τα μάτια του Αλέκου γλαρώνανε σιγά σιγά και σε λίγο έπειθε όλους ότι κοιμόταν του καλού καιρού. Τότε άρχιζε το «πείραμα».\n»Εγώ ρωτούσα κι ο Λειβαδίτης απαντούσε. Και τις απαντήσεις του, φυσικά, τις υπαγορεύαμε εμείς με διάφορους τρόπους, κατόπιν προσυνεννοήσεως.\n- Πόσω χρονών είναι από δω ο κυρ Σωτηράκης;\n»Με μια βαθιά σπηλαιώδη φωνή απαντούσε ο δήθεν υπνωτισμένος Αειβαδίτης.\n- Σαράντα τεσσάρων...\n- Πόσα παιδιά έχει;\n- Βαγγέλη, Νίκο και Ελενίτσα.\n«Κατάπληκτο τον άκουγε το θύμα.\n- Αυτή τη στιγμή τι έχει στη δεξιά τσέπη του σακακιού του ο κυρ Σωτήρης;\n- Ενα κουτί τσιγάρα, ένα εικοσάρικο και τα κλειδιά του...\n»Κι ο Λειβαδίτης -τι τέλεια υποκριτική- ξυπνούσε σιγά σιγά, μας κοίταζε όλους απορημένους και ρωτούσε:\n»Και, φυσικά, το θύμα έφευγε συγκλονισμένο από το υπερφυσικό πείραμα που είχε παρακολουθήσει.\n»Ενα, λοιπόν, από τα πολλά βράδια είχαμε μείνει μοναχοί μας στο «Νορόκ» και δουλευόμαστε μεταξύ μας. Ο ίδιος ο Νορόκ, μια και το μαγαζί ήταν άδειο και δεν ήξερε τι να κάνει, άρχισε να μας παρακολουθεί. Ο Λειβαδίτης, που τον πήρε χαμπάρι, μου ψιθύρισε να αρχίσω να τον υπνωτίζω. Κι εγώ φυσικά άρχισα.\n- Κοιμήσου... Κοιμήσου βαθιά... Κοιμήσου και μην ξυπνήσεις αν δεν σου πω εγώ να ξυπνήσεις...\n»Ο Νορόκ πλησίαζε σιγά σιγά, δήθεν αδιάφορος, για να παρακολουθήσει το πείραμα. Οπως τον είδε, όμως, χλωμό, με κλειστά τα μάτια, τρόμαξε... με διπλάρωσε, και σιγά για να μην τον ξυπνήσει, μου ψιθύρισε:\n- Τον υπνωτίσατε, κύριος Σακελάριος;\n- Τώρα μπορούμε να τον στείλουμε όπου θέλουμε και να μας λέει ό,τι βλέπει.\n»Ας σημειωθεί ότι όλα αυτά συμβαίνουνε λίγο μετά την απελευθέρωση από τους Γερμανούς.\n- Κοιμάσαι, Αλέκο;\n- Γύρισε δυο-τρία χρόνια πίσω...\n»Ο Νορόκ, που φλεγόταν από την περιέργεια, είχε σκύψει από πάνω του και παρακολουθούσε τις εκφράσεις που έπαιρνε, ανάλογα κάθε φορά, ο Λειβαδίτης...\n- Πήγαινε στην οδό Μέρλιν...\n»Η φυσιογνωμία του Αλέκου αγρίεψε...\n- Μπες μέσα... Μπες εκεί που βασανίζουν τα Ες Ες...\n- Ο Λειβαδίτης αγρίεψε\n- Ελα, μη φοβάσαι... η κατοχή πέρασε κι αυτό το κάθαρμα που σε βασάνιζε είναι εδώ δίπλα μου και τώρα μπορείς να του κάνεις ό,τι θες.\n»Ο Λειβαδίτης άνοιξε σιγά σιγά τα μάτια του και με έκφραση φοβερού μίσους κοίταξε τον Νορόκ, που στεκόταν δίπλα μου.\n»Ο Νορόκ ψευτοχαμογέλασε, έκανε ένα βήμα πίσω και μου είπε.\n- Ξυπνήστε τον, κύριος Σακελλάριος.\n»Εν τω μεταξύ ο Λειβαδίτης άρπαξε ένα μαχαίρι από το τραπέζι και σιγά σιγά άρχισε να σηκώνεται.\n- Ξυπνήστε τον, κύριος Σακελλάριος, δεν βλέπετε που υποφέρει;\n»Ο Λειβαδίτης, σαν να ζούσε σε άλλο κόσμο, προχωρούσε απειλητικός προς τον έντρομο Νορόκ, που πήγαινε όλο και πιο πίσω.\n»Σιγά σιγά φτάσανε στην πόρτα.\n»Εκεί στην πόρτα ο Νορόκ δεν άντεξε άλλο. Έδωσε μία και το ‘βάλε στα πόδια.\n»Από πίσω ο Λειβαδίτης, με το μαχαίρι στο χέρι. Πίσω ο Βασίλης, το γκαρσόνι, που δεν ήξερε τι συμβαίνει, πιο πίσω η κυρία Νορόκ, που άφησε τον πάγκο της και από πίσω της το στραβοπόδαρο σκυλάκι της, που έτρεχε και γάβγιζε σπαρακτικά.\n»Πιο πίσω τρέχαμε όλοι οι άλλοι σκασμένοι στα γέλια, ενώ ο καημένος ο Νορόκ έτρεχε γύρω γύρω στον Άγιο Παύλο, φωνάζοντας:\n- Ξυπνήστε τον, κύριος Σακελάριος... Δεν είναι αστεία αυτά...»\nΗ Άννα Καλουτά βάζει μια άλλη πινελιά στο πορτρέτο του:\n«Του άρεσε η τελειότητα. Δεν είχε ούτε κοιλιά, ούτε άντερα που λέμε, στη δουλειά του.\n«Θυμάμαι σ’ έναν θίασο ήμαστε συνέταιροι. Εκείνος, όμως, ήταν ο καλλιτεχνικός διευθυντής, ο συντονιστής της παράστασης και της παραγωγής, ας πούμε. Κι εγώ καθυστερώ να πάω στο θέατρο, γιατί δεν έβρισκα να παρκάρω.\n»Μου έκανε παρατήρηση μπροστά σε όλους, γιατί άργησα, ενώ θα μπορούσε να με πάρει ιδιαιτέρως να μου πει ό,τι είχε. Συνέταιροι ήμασταν...\n»Θέλω να πω ότι ήταν πολύ αυστηρός. Δεν κοίταζε τίποτα, προκειμένου να γίνει το καλύτερο. Ήτανε πάντα πίσω από μια κουίντα. Τα ’βλεπε και τ’ άκουγε όλα...\n»Αλλά δεν κρατούσε κακία. Ύστερα από κάθε παρεξήγησή μας, μου ’λεγε για να εκτονώσει την κατάσταση:\n»Α, ρε μπούρδα...\n»Εγώ είμαι μπούρδα ή εσύ είσαι δυο φορές μπούρδα;»\nΠαρόμοια εικόνα του περιγράφει και η Μάρθα Καραγιάννη.\nΤο καλοκαίρι του 1969 είχαν σχηματίσει κοινό θίασο -μαζί φυσικά και η Ρένα Ντορ- στο θέατρο Κήπου. Ανέβασαν τις επιθεωρήσεις της τριάδος (Ασημακόπουλος-Σπυρόπουλος-Παπαδούκας) «Τριαντάφυλλα για σας» και «Μια βόλτα στο φεγγάρι».\n«Ο Αλέκος ήταν, τότε, και σκηνοθέτης μας.\n«Ήθελε να ξεκινάμε πρόβα από πολύ πρωί. Αλλά εγώ, από μικρό παιδί, στο σχολείο είχα την κακή συνήθεια να μην μπορώ να ξυπνήσω νωρίς. Κι αργούσα...\n»Αν ξαναργήσεις, θα σε διώξω. Κι ας είσαι συνθιασάρχης, με προειδοποίησε από την πρώτη φορά ο Λειβαδίτης.\n»Μη νομίζεις πως επειδή έγινες πρωταγωνίστρια, θα μπορείς να έρχεσαι ό,τι ώρα θέλεις. Θα φύγεις απ’ τον θίασο...\n»Περίεργος άνθρωπος. Δεν έδινε πολλά θάρρητα.\n»Πολύ αυστηρός. Στην παρέα όμως ήταν γλυκύτατος.\n»Διάβαζε και πολύ.\n»Την εποχή εκείνη οι περισσότεροι άνθρωποι του θεάτρου ήταν ταλαιπωρημένοι, όχι καλλιεργημένοι.\n»Ο Λειβαδίτης ήταν από τους λίγους...»\nΗ άποψη του Γιώργου Λαζαρίδη:\n«Είχαμε συνεργαστεί πολλές φορές μαζί. Μία από αυτές στο σινεμά, στην περίφημη ταινία “Η Χιονάτη και τα επτά γεροντοπαλίκαρα” του Ιάκωβου Καμπανέλη. Η παραγωγή ήταν της εταιρείας μας Αφοί Ρουσόπουλοι Γ. Λαζαρίδης, Δ. Σαρρής, Κ. Ψαρράς. Είχαμε ρίξει πολλά λεφτά. Γι’ αυτό καλέσαμε να πρωταγωνιστήσουν αυτούς που θεωρούσαμε κορυφαίους κωμικούς.\n»Αυτός ήταν ο ένας, κι έκανε τον ντροπαλό.\n»Οι άλλοι ήταν ο Ορέστης Μακρής (στρατιωτικός), ο Χρήστος Ευθυμίου (γιατρός), ο Βασίλης Αυλωνίτης (νοικοκύρης), ο Μίμης Φωτόπουλος (τεμπελχανάς), ο Νίκος Σταυρίδης (ωραίος) και ο Διονύσης Παπαγιαννόπουλος (τζαναμπέτης).\n»Γενικά ήταν δύσκολος στη συνεργασία, ιδιόρρυθμος. Δίκαιος, όμως, και με πλούσιο συνδικαλιστικό έργο. Στον Αλέκο Λειβαδίτη οφείλει το Σωματείο Ελλήνων Ηθοποιών το Ταμείο Αλληλοβοήθειάς του, τότε που από το ΙΚΑ δε σου έδιναν ούτε ασπιρίνη...»\nΜια ανάλογη πλευρά του χαρακτήρα του αναδεικνύει και ο θεατρικός συγγραφέας Λάκης Μιχαηλίδης:\n«Δε συνεργάστηκα πολλές φορές μαζί του.\n»Από την πρώτη φορά κατάλαβα, όμως, ότι είχα να κάνω μ' έναν ταλαντούχο άνθρωπο που υποστήριζε τους νέους ανθρώπους.\n»Θυμάμαι του παρέδωσα ένα ντουέτο το οποίο είχα αναλάβει να γράψω.\n»Το διαβάζει και μου λέει:\n»Νεαρέ μου, το νούμερό σου είναι λίγο αδύνατο, αλλά μην ανησυχείς. Εγώ με τη Ρένα θα το ντύσουμε, και θα γίνει πολύ καλό.\n»Έτσι κι έγινε...»\nΟ Αλέκος Σακελλάριος είχε καταγράψει το παρακάτω χαρακτηριστικό περιστατικό με πρωταγωνιστή τον Αλέκο Λειβαδίτη:\n«...Ξενύχτης κι αυτός από τους πιο φανατικούς, ήταν τακτικό μέλος στη μεγάλη συντροφιά, που το χειμώνα ξενυχτούσε στα περί την Ομόνοια διανυκτερεύοντα καφενεία -όλα λίγο ως πολύ διανυκτερεύανε- και τα καλοκαίρια στον κήπο του Μουσείου, που ήταν πάντα γεμάτος ως τα ξημερώματα.\n»Ένα βράδυ, λοιπόν, ο Λειβαδίτης με έναν άλλο φίλο της μεταμεσονύκτιας παρέας, τον Κώστα Καρανάσο, αποφασίσανε να αναστατώσουνε το σύμπαν με έναν σκηνοθετημένο καβγά.\n»Σύμφωνα με το σχέδιο, θα καθόντουσαν σε κοντινά τραπεζάκια, θα αρχίζανε την παρεξήγηση με τα λόγια κι ύστερα θα ερχόντουσαν -δήθεν- στα χέρια. Έτσι κι έγινε.\n»Γιατί με κοιτάτε, κύριε;\n»Εσείς με κοιτάτε... Γιατί βέβαια, για να λέτε πως σας κοιτάω πάει να πει ότι με κοιτάτε που σας κοιτώ...\n»Βρε, δεν τα αφήνεις αυτά τα έξυπνα...\n»“Βρε” να πεις τους ανθρώπους της παρέας σου...\n»Τέλος πάντων κουβέντα στην κουβέντα, ήρθανε στα χέρια βάσει προδιαγεγραμμένου σχεδίου.\n»Οι πελάτες του Μουσείου αναστατωθήκανε, κι εμείς κρυφογελούσαμε με την επιτυχία τηςφάρσας. Σε μια στιγμή, όμως, είδαμε να πέφτουνε γροθιές ψωμωμένες.\n»Τι είχε γίνει; Ποιος ξέρει... Το βέβαιο είναι ότι ο ψεύτικος καβγάς, εξελίχθηκε σε αληθινό. Μύτες ανοίξανε, μάτια μελανιάσανε, πουκάμισα ξεσκίστηκαν...\n»Είδαμε και πάθαμε να τους χωρίσουμε.\n»Ακόμα κι όταν τους χωρίσαμε και καθίσαμε όλοι μαζί στο ίδιο τραπέζι, αυτοί εξακολουθούσαν να αγριοκοιτάζονται.\n—Μα τι έγινε, βρε παιδιά;\n»Στην αρχή κανείς δε μιλούσε. Ύστερα όμως από λίγο, όταν συνήλθανε, ο Λειβαδίτης χαμογελώντας έδωσε την εξήγηση:\n—Φυσική εξέλιξη λόγω ευσυνειδησίας!»\nΑλλά ας ξαναγυρίσουμε στη Ρένα Ντορ... Η Ρένα μεγάλωσε χωρίς μητέρα. Είχε δυο μεγαλύτερες αδελφές, την Ευγενία και την Τασούλα. Η Ευγενία ήταν από χρόνια παντρεμένη και ως μεγαλύτερη είχε αναλάβει την ανατροφή της. Ήθελε να την κάνει οδοντίατρο. Όμως εκείνη από μικρή ήθελε να γίνει ηθοποιός. Είχε δει μια ομιλούσα ταινία, «Ο δρόμος του Παραδείσου» με την Λίλιαν Χάρβεΐ και ήθελε από τότε να γίνει Λίλιαν Χάρβεϊ. Ήδη πήγαινε κρυφά και παρακολουθούσε με άλλα κοριτσόπουλα της γειτονιάς τις απογευματινές του Μοντιάλ. Ιδού πώς περιγράφει τη συνέχεια της ιστορίας ο Σώτος Πετράς στο βιβλίο του «Το άγνωστο θέατρο»:\n« Ένα μεσημέρι, λοιπόν, που κάθισαν στο τραπέζι να φάνε με την αδελφή της, και που η κουβέντα το ’φερε για την επιστήμη που θα ακολουθούσε η μικρή... η Ρένα προέβη στην πρώτη θαρραλέα αποκάλυψη:\n»Εγώ δόντια και μασέλες δε γουστάρω. Εγώ θα γίνω θεατρίνα...\n»Όπως ήτανε όρθια η αδελφή της και σερβίριζε με την κουτάλα τη ζεστή σούπα, την αγριοκοίταξε στην αρχή, γιατί εξεπλάγη με το θάρρος της.\n»Τι κοιτάς; της είπε. Στο λέω. Οδοντογιατρίνα δε γίνομαι εγώ. Θέλω θέατρο, και μην τολμήσει κανένας να μ ’ εμποδίσει, γιατί τον καιρό του θα χάσει...\n»Και με αστραπιαία ταχύτητα αμέσως... δέχτηκε την κουτάλα γεμάτη σούπα στο κεφάλι!\n»(...) Αυτό ήτανε. Έφυγε από το σπίτι της αδελφής της και μετακόμισε στο σπίτι της άλλης αδελφής της, στους Αμπελοκήπους...\n»(...) Σε δυο τρεις μήνες έφευγε και πήγαινε τουρνέ στην Αίγυπτο και στο εξωτερικό μαζί με τον θίασο της Ζωζώς Νταλμάς.\n»Καλά καλά ακόμα δεν είχε βγει στο θεατρικό στίβο, και άρχιζαν οι περιπέτειες.\n»Ήταν πολύ μικρή στην ηλικία και δεν μπορούσε να ταξιδέψει με θίασο, μόνη.\n»Άδεια για να φύγει από εδώ, αλλά και να αποβιβαστεί στην Αλεξάνδρεια δεν μπορούσε να πάρει.\n»Ο Βίλυ Μπαρκουϊλέρο, ο δάσκαλός της, που την είχε γυμνάσει καλά μέσα σε δύο μήνες και που την είχε κάνει απαραίτητη για το μπαλέτο των οχτώ γυναικών, ήταν αδύνατο να την αφήσει στην Αθήνα και να φύγει.\n»Πού θα έβρισκε άλλη να της μοντάρει τόσους χορούς, που είχε ετοιμάσει για την τουρνέ;\n—Θα παντρευτείς! Της είπε. Και θα φύγουμε!\n—Θα παντρευτώ; Με ποιον;\n—Με όποιον βρούμε, συμπλήρωνε απαθέστατα και γελώντας ο αξέχαστος Μπαρκούίλέρο...\n»Αν δεν ήμουνα παντρεμένος ή αν η Αλίκη, η γυναίκα μου, δε ζήλευε, θα σ’ έπαιρνα εγώ! Θα πάρεις ένα όποιον κι όποιον...\n»Μα πώς θα παντρευτώ έναν χωρίς να τον αγαπώ; Τι να τον κάνω;\n»Και ο Βίλυ της εξηγούσε πως έπρεπε για νομικούς λόγους να παντρευτεί εικονικά... να κάνει όχι μόνο έναν λευκό γάμο, αλλά κατάλευκο!\n»Και ο κατάλευκος γάμος γινότανε με τον γαμπρό που βρίσκανε πιο βολικό.\n»Η Ρένα Γιαννάτου παντρευόταν (στα χαρτιά μόνο) με τον άνθρωπο που, φυσικά, καμιά απαίτηση συζυγική δεν είχε, αφού έκανε ό,τι έκανε για να διευκολύνει την αναχώρηση της δήθεν συζύγου του! Ήταν ο Μπουκάκης, ο φροντιστής, ένας καλόβολος άνθρωπος. Άλλωστε ήταν και πατέρας της στα χρόνια!\n» Έτσι η Ρένα ενεγράφετο στην κατάσταση του ταξιδιού ως Ειρήνη Μπουκάκη, φορούσε και μια βέρα, που της προμήθευσε η Ζωζώ... και ο γάμος ήταν έτοιμος».\nΣτην Αίγυπτο, στα στούντιο του Κάιρου, η Ρένα Ντορ γύρισε δύο ταινίες με συμπρωταγωνιστές τον Παρασκευά Οικονόμου, το «Αρραβών μετ’ εμποδίων» του Αλεβίζε Ορφανέλλι και το «Καπετάν Σκορπιός» του Τόγκο Μιζράκι. Στη δεύτερη πρωταγωνιστούσαν επίσης οι αδελφές Καλουτά. Εκείνη την πρώτη φορά είχε δεσμό με τον μαέστρο Κυπαρίσση που είχε γνωρίσει στοΜοντιάλ. Μετά και για καμιά δεκαετία τα είχε με τον Γιώργο Οικονομίδη. Ώσπου βρέθηκε στη ζωή της ο ψηλός, ο Αλέκος Λειβαδίτης... Το πρώτο νούμερο στο οποίο έπαιξαν μαζί ήταν «Τα Ναυτάκια», ύστερα το «30 χρόνια πίσω», όπου η Ρένα Ντορ έκανε μια βαμπ του βωβού κινηματογράφου.\n« Όταν έβλεπες το ντουέτο τους ήταν ολόκληρη σπουδή», λέει ο Γιώργος Λαζαρίδης.\n«Στον χορό, στο τραγούδι, στον τρόπο που θα πλασάρουν το αστείο... Κατάφερναν να περάσουν εκείνο το αστείο ακόμη και στον ηλίθιο θεατή.\n»Αυτό είναι μεγάλη νίκη, γιατί οι θεατές δεν είναι πάντοτε έξυπνοι. Μερικοί δεν είναι καθόλου έξυπνοι.\n»Αυτούς κατάφερναν και τους κέρδιζαν πάντα...»\n«Δούλεψα μαζί τους στο θέατρο», θυμάται ο σκηνογράφος Τάσος Ζωγράφος.\n«Μάλιστα, σε μια επιθεώρηση επί χούντας έκαναν ένα ντουέτο, όπου υποδύονταν τα παιδιά.\n»Ο Λειβαδίτης έπαιζε με ένα τρενάκι, και του έλεγε η Ντορ:\n» Έλα, βρε, όλο με αυτό το τρενάκι.\n»Δεν είναι τρενάκι, της έλεγε... Τανκς είναι.\n»Τανκς;... Με τανκς παίζεις;... Δεν ντρέπεσαι;\n»Τι λες, μωρέ... Μ’ αυτό μπορείς να γίνεις μέχρι και πρωθυπουργός.\n»Το τελευταίο ήταν δική του προσθήκη. Κι όλοι οι συντελεστές της παράστασης πιστεύαμε ότι θα μας πάνε στη Γυάρο. Κι ότι θα γίνουμε... ήρωες.\n»Στην ουσία, όμως, υπήρχε η ανοχή της χούντας για να εκτονώνεται ο κόσμος...»\n«Ο Αλέκος ήταν πολύ ετοιμόλογος στη σκηνή επάνω», λέει η Αννα Καλουτά...\n«Κάποτε -το 1963 νομίζω- παίζαμε την επιθεώρηση “Ντόλτσε βίτα” των Γιώργου Γιαννακόπουλου-Κώστα Νικολάΐδη.\n»Στο φινάλε όλος ο θίασος κάναμε τους μπέμπηδες και τις μπεμπούλες.\n»Ο Χρήστος Νέγκας ήταν ο κονφερασιέ.\n»Εγώ, πήγαινα και τον ενοχλούσα...\n—Χίο Χίτο... Κούτσου-κούτσου νινί... Πούλιου, πούλιου, πουλιού, του έλεγα. Εννοούσα δηλαδή θείε Χρήστο, να σου βγάλουμε το μάτι, να γελάσουμε...\nΚαι ρωτούσε ο Νέγκας τον Λειβαδίτη:\n—Α, τίποτα... Κάτι για τη μικρασιατική καταστροφή.\n»Έλεγε δικά του ο Λειβαδίτης, πετυχημένα και μη...\n»Όλοι οι ηθοποιοί το είχαμε αυτό το ελάττωμα, να βάζουμε δικά μας. Τα δοκιμάζαμε, όμως, την πρώτη μέρα της παράστασης κι όταν δεν ήταν καλά τα βγάζαμε...»\nΟ Λειβαδίτης, όπως ήδη έχετε καταλάβει ήταν και στη ζωή του χιουμορίστας και μέγας φαρσέρ.\nΑλλη μια εύθυμη ιστορία διά χειρός Σακελλάριου:\n« Ένα καλοκαίρι ήρθε από την Αμερική στην Αθήνα ο αδελφός του κορυφαίου γελοιογράφου του Φωκίωνα Δημητριάδη που είχε εκεί στη Νέα Υόρκη, μια μικρή εταιρεία δίσκων. Ο αδελφός Δημητριάδης είχε έρθει, για να πάρει μερικά ελληνικά τραγούδια, να ανατυπώσει τους δίσκους στην Αμερική και να τα πουλήσει στους ομογενείς. Ο Δημητριάδης, όπως μάθαμε, έδινε μεγάλα ποσά για την εποχή εκείνη, προκειμένου να εξασφαλίσει τα δικαιώματα από τους συνθέτες. Τα τραγούδια, όμως, που διάλεγε ο Δημητριάδης ήτανε όλα λαϊκά και ρεμπέτικα. Αυτό όπως είναι φυσικό, είχε αγανακτήσει τον Χαιρόπουλο.\n—Μα δεν ντρέπεται; Τούρκικους αμανέδες θα εμφανίσουμε στους ομογενείς της Αμερικής για ελληνικά τραγούδια; Χάθηκε το καλόγουστο ελαφρό μας τραγούδι;\n»Αυτή την ιστορία με τα τραγούδια του Δημητριάδη και την αγανάκτηση του Χαιρόπουλου σχολιάζαμε εύθυμα στο γραφείο του Φίνου -που ήτανε τότε στην οδό Στουρνάρα 27- ο Λειβαδίτης, ο Φίνος κι εγώ. Δε θυμάμαι ποιανού ήτανε η έμπνευση, πάντως ο Λειβαδίτης έπιασε το τηλέφωνο και ζήτησε τον Χαιρόπουλο.\n—Ο κύριος Χαφόπουλος, πλιζ;\n»Ο Λειβαδίτης είχε φροντίσει να έχει μια άψογη προφορά Ελληνοαμερικάνου. Από την άλλη άκρη του σύρματος ο Χαιρόπουλος ρώτησε:\n—Ποιος είναι, παρακαλώ;\n—Ντεν με ξέρετε, κύριος Χαφόπουλος... Λέγομαι Ντιμιτριάντης και θέλω μερικά από τα τόσα ωραία τραγούδια σας, για να τα λανσάρω στην Αμερική. Οκέι;\n»Είπανε κι άλλα διάφορα και καταλήξανε ο μίστερ Ντιμιτριάντηςνα πάει την άλλη μέρα στο σπίτι του Χαιρόπουλου και να τα πούνε από κοντά.\n—Σας πάει στις εφτά το απόγευμα;\n—Θα έρθετε στην οδό Κύμης 7.\n—Και που είναι αυτό, γιατί εγκώ ντεν ξέρεις την Ατήνα.\n—Στο τέρμα Αχαρνών... Ένας δρόμος πριν από την οδό Αγίου Μελετίου.\n»Γιατί τότε το τέρμα της οδού Αχαρνών, ως εκεί δηλαδή που έφτανε το τραμ το 6, ήταν η οδός Αγίου Μελετίου.\n»Όταν, σκασμένοι από τα γέλια, κλείσαμε το τηλέφωνο, αποφασίσαμε να τη συνεχίσουμε τη φάρσα την άλλη μέρα στις εφτά.\n»Το μεσημέρι πέρασα από τον Χαιρόπουλο, έμαθα τα σχετικά με τον Δημητριάδη κι ακόμα έμαθα ότι εκεί, στο ζαχαροπλαστείο του τέρματος, στου Καλόθετου, είχε παραγγείλει ο Λαλάκης γλυκά και παγωτά, για να περιποιηθεί τον ξένο του.\n»Στις εφτά την άλλη μέρα είμαστε και πάλι στο γραφείο του Φίνου, που τον διασκέδαζε να μετέχει, έστω κι έτσι, από μακριά, σε αυτή τη φάρσα.\n- Έλα, πάρ ’ τόνε...\n»Αλλά ο Λειβαδίτης κοιτούσε το ρολόι του.\n- Άσε να περάσουνε πέντε δέκα λεπτά ακόμα...\n»Όταν πήγε, τέλος πάντων, η ώρα εφτά και δέκα, πήρε το τηλέφωνο.\n—Αλό, μίστερ Χαιρόπουλος, εντώ Ντιμιτριάντης.\n—Σας περιμένω, κύριε Δημητριάδη...\n—Το ξέρω, αλλά, πώς το λέτε, μπερδεύτηκα. Δεν τη βρίσκω την οδό Κύμης...\n—Πού είστε τώρα;\n»Ο Λειβαδίτης έκανε πως ρώτησε κάποιον περαστικό, υποτίθεται...\n—Είμαι στον “Φάρο"...\n—Α, πήγατε πολύ κάτω.\n—Και τι να κάνω δηλαδή;\n—Να γυρίσετε πίσω. Κι άμα περάσετε την οδό Αγίου Μελετίου, το πρώτο στενό δεξιά είναι η Κύμης.\n»Κλείνει το τηλέφωνο ο Λειβαδίτης κι αφήνει τον Χαιρόπουλο να σιγοψήνεται άλλα δέκα λεπτά. Σεδέκα λεπτά τον ξαναπαίρνει:\n—Μα πού είσαστε, κύριε Δημητριάδη;\n-Ψάχνω να βρω την οδό Κύμης...\n—Μας σας είπα... να γυρίσετε πίσω...\n—Γύρισα. Στον Άγιο Παντελεήμονα...\n—Α, πήγατε πολύ κάτω... Γυρίστε πίσω και πριν από την οδό Αγίου Μελετίου στρίψτε αριστερά... Είναι η οδός Κύμης.\n»Έγιναν κι άλλα τηλεφωνήματα παρόμοια, και είχαμε λυθεί στα γέλια. Πρώτη φορά είδα τον αγέλαστο συνήθως Φίνο να γελάει τόσο πολύ. Κι ο Χαιρόπουλος απ’ την άλλη μεριά, καθώς έβλεπε τα παγωτά του Καλόθετου να λιώνουνε -δεν υπήρχε κατάψυξη τότε- είχε αρχίσει να του ανεβαίνει το αίμα στο κεφάλι.\n»Εν τω μεταξύ, βέβαια, κατάλαβε ότι κάτι δεν πάει καλά κι όταν τον ξαναπήρε ο Λειβαδίτης στο τηλέφωνο, τον πέρασε γενεές δεκατέσσερις και κάθισε κι έφαγε μόνος του τα παγωτά και τα γλυκά».\nΟ Αλέκος Λειβαδίτης και η Ρένα Ντορ συνεργάστηκαν ως συνθιασάρχες με όλα σχεδόν τα μεγάλα ονόματα του μουσικού θεάτρου και της επιθεώρησης. Έγραψαν γι’ αυτούς νούμερα όλοι οι συγγραφείς του είδους της εποχής. Ο Λειβαδίτης υπήρξε επίσης από τους σκαπανείς του παλιού σινεμά, οκτώ χρόνια προτού βγει στο θέατρο. Πρωτοεμφανίστηκε το 1940 στην ταινία «Το τραγούδι του χωρισμού» με σκηνοθέτη τον Φιλοποίμενα Φίνο, τον μετέπειτα ιδρυτή της περίφημης Φίνος Φιλμ. Συμπρωταγωνιστής του στην ταινία ήταν ο Λάμπρος Κωνσταντάρας, στην πρώτη για κείνον κινηματογραφική παρουσία. Το 1946 ήταν πρωταγωνιστής στην πρώτη ταινία που σκηνοθέτησε ο Αλέκος Σακελλάριος, το «Παπούτσι από τον τόπο σου», μία ταινία, της οποίας η κόπια έχει μάλλον χαθεί... Δυο χρόνια αργότερα σκηνοθετεί ο ίδιος το «Εκατό χιλιάδες λίρες» σε σενάριο του Νίκου Τσιφόρου, με τον Ντίνο Ηλιόπουλο στην πρώτη του εμφάνιση. Το φιλμ αυτό έχει παιχτεί και με τον τίτλο «Γαμπροί με δόσεις». Μια από τις αξιόλογες κινηματογραφικές εμφανίσεις του είναι επίσης στην ταινία του Στέφανου Φωτιάδη «Το τεμπελόσκυλο» με τον Δημήτρη Παπαμιχαήλ, τη Μαίρη Χρονοπούλου, τον Νίκο Βασταρδή και την Ταύγέτη να τον παρενοχλεί... σεξουαλικώς.\n«Ο Λειβαδίτης ήταν για όλα ικανός», διαβεβαιώνει ο Γιώργος Λαζαρίδης. «Μπορούσε να παίξει, να τραγουδήσει, να κάνει τα ντεκόρ, να βοηθήσει στο σενάριο, να πάει στο μοντάζ.\n»Ήταν άνθρωπος γεννημένος για το σινεμά...»\n«Οι περισσότεροι ίσως δεν ξέρουν ότι ο Λειβαδίτης την καριέρα του δεν την άρχισε με το “Τραγούδι του χωρισμού”, όπως γράφτηκε, αλλά σαν τραγουδιστής», ανέφερε ο Σακελλάριος.\n«Τον θυμάμαι με την κιθάρα του σ’ ένα μεγάλο κοσμικό κέντρο, που υπήρχε τότε, προπολεμικά, στην οδό Φωκίωνος Νέγρη, εκεί που είναι σήμερα το Σελέκτ.\n»Κι ίσως ακόμα δεν είναι γνωστό στους πολλούς, ότι η προσφορά του Λειβαδίτη στον ελληνικό κινηματογράφο δεν ήταν μόνο η χαριτωμένη παρουσία του σε πρωταγωνιστικούς ρόλους.\n»Ο Λειβαδίτης ήταν, εκτός των άλλων, και ο πρώτος Έλληνας μακιγιέρ του κινηματογράφου.\n»Το ταλέντο του, η παρατηρητικότητά του, οι τεχνικές του γνώσεις και η αισθητική του, τον είχανε κάνει μοναδικό.\n»Για ένα μεγάλο διάστημα -πριν εμφανιστεί ο αξέχαστος Σταύρος Κελεσίδης, που είχε μαθητεύσει στον ρωσικό κινηματογράφο- ο Αλέκος Λειβαδίτης ήταν ο επίσημος και μοναδικός μακιγιέρ της Φίνος Φίλμ.\n»Αλλά ένα καβγαδάκι δι ’ ασήμαντον αφορμήν, ψύχρανε τον καλλιτέχνη και τον παραγωγό.\n»Κι αυτή η ψυχρότητα -πεισματάρηδες κι οι δύο- κράτησε πολλά χρόνια...»\nΗ επιδεξιότητα και η εμμονή του στο μακιγιάζ ήταν εντυπωσιακές...\n«Καθόταν στον καθρέφτη και κοίταζε μέχρι την τελευταία λεπτομέρεια. Πού θα βάλει την ελιά, πού θα κάνει την πιτσιλάδα...» θυμάται η Σπεράντζα Βρανά.\n«Οι μεταμφιέσεις του ήταν ιστορικές...» λέει ο Βύρων Μακρίδης.\n« Έβγαινε πειστικότατος. Πότε σαν μάγκας, πότε σαν κόμης, πότε σαν καροτσέρης, πότε σαν μπόμπος και πότε σαν Γεώργιος Παπανδρέου.\n»Ήταν μαέστρος στο αντικείμενο. Αλλαζε φάτσα σε χρόνο μηδέν.\n«Μπορεί στην ίδια παράσταση να τον έβλεπες με τέσσερα πέντε διαφορετικά πρόσωπα...»\nΗ Ρένα Ντορ εγκατέλειψε πρώτη το σανίδι, την περίοδο 1978, με την επιθεώρηση του Ναπολέοντα Ελευθερίου «Τι Κωστάκης, τι Αντρίκος. Τα πληρώνει ο λαουτζίκος».\nΟ Αλέκος Λειβαδίτης εγκατέλειψε πρώτος τη ζωή. Πραγματοποίησε την τελευταία του εμφάνιση με το «Μιούζικ χολ αλά Ελληνικά» των Σταμάτη Φιλιππούλη-Γιάννη Ξανθούλη στο Βέμπο. Πέθανε προτού τελειώσουν οι παραστάσεις, το 1980.\n«Κατάλαβα πότε έπρεπε να φύγω από το θέατρο.\n«Ήθελα να μείνει ο κόσμος με τη γλυκιά ανάμνηση που άφησα» είχε πει η Ρένα Ντορ.\n«Η Ρένα Ντορ δε γέρασε ποτέ...» έχει γράψει η Σπεράντζα Βρανά. « Ήταν πάντα τόσο ζωντανή, τόσο γεμάτη αισιοδοξία, τόσο χαριτωμένη με το πλούσιο και αυθόρμητο γέλιο της, με τους παιδικούς της φόβους.\n»Οχ, μαμά, έλεγε ακόμα και μεγάλη, όταν έβλεπε μια κατσαρίδα, ας πούμε.\n«Χαιρόταν τη ζωή, τη θάλασσα, τη γυμναστική... Τα πάντα, τα πάντα...»\nΔεν πρόλαβε -για λίγο- να δει το ξημέρωμα του νέου αιώνα.\nΟ κόσμος σκοτείνιασε γι’ αυτήν, το 1999.\nΑναρτήθηκε από cemadron στις 8:06 μ.μ.


Πώς να φτιάξετε φλυτζάνια στον αέρα "καταρράκτη"\nin Lifestyle, News, βιντεο, Διακοσμητικά, Κατασκευές για το σπίτι\nby toftiaxa.gr 24 Νοεμβρίου, 2019, 9:31 μμ\nΤα φλυτζάνια στον αέρα είναι μια κατασκευή σχετικά εύκολη που μπορεί να γίνει σε πολλές παραλλαγές ανάλογα με τα γούστα. Σε παλαιότερη δημοσίευση έχουμε δει στο toftiaxa και παρόμοιο άρθρο Πώς να φτιάξετε διακοσμητική κούπα “ο χρόνος σταμάτησε”.\nΜε υλικά που έχετε ήδη στο σπίτι σας μπορείτε να φτιάξετε αυτή την όμορφη κατασκευή σαν διακοσμητικό για το σπίτι σας ή για δωράκι στους αγαπημένους σας.\nΔείτε ακόμα 20 κατασκευές απο παλιά φλυτζάνια τσαγιού!\nΕδώ η σιλικόνη εκτός από υλικό κόλλησης μεταξύ των αντικειμένων παίρνει πρωταγωνιστικό ρόλο αφού με αυτή θα δημιουργηθεί το εφέ του καταρράκτη.\nΠώς να φτιάξετε ένα φλιτζάνι στον αέρα\nΣε μια κούπα θα κολλήσετε εσωτερικά το πιρούνι και την άλλη πλευρά του πιρουνιού επάνω στο πιατάκι όπως θα δείτε παρακάτω και στο βίντεο. Με την κόλλα σιλικόνης θα φτιάξετε “νερά” τα οποία στη συνέχεια θα τοποθετήσετε κατά μήκος του κουταλιού για να πάρει τη μορφή του τρεχούμενου νερού.\nΤο πιατάκι μπορείτε να διακοσμήσετε με πετρούλες και τεχνητά φυτά ή με ότι άλλο εσείς νομίζετε ότι ταιριάζει στην αισθητική αλλά και στα γούστα σας.\nΔείτε ακόμα 15 μοναδικοί Νεραϊδόκηποι σε Φλυτζάνια!\nΑυτή η κατασκευή μπορεί να γίνει σε διάφορες παραλλαγές. Μια από αυτές είναι η παραλλαγή με τα λουλούδια. Κολλάτε επάνω στο πιρούνι λουλούδια και γεμίζετε και το πιατάκι (τη βάση σας δηλαδή) με λουλούδια. Έτσι θα φαίνεται σαν μια έκρηξη λουλουδιών από την κούπα. Σε πολύ κόσμο αρέσει και η παραλλαγή με τους ολόκληρους κόκκους καφέ. Ακολουθείτε την ίδια διαδικασία μόνο που επάνω στο πιρούνι κολλάτε κόκκους καφέ. Αυτή η παραλλαγή είναι ιδανική για να διακοσμήσετε την κουζίνα σας.\nΔείτε παρακάτω στο βίντεο ακριβώς τη διαδικασία για να φτιάξετε φλυτζάνια στον αέρα “καταρράκτη” .\nκατασκευές από σιλικόνηκατασκευές για το σπίτισιλικόνηφλυτζάνιαφλυτζάνια στον αέρα\nPrevious article Αγχώνεστε στη δουλειά σας; Δείτε τρόπους και τρικ για να διαχειριστείτε το στρες\nNext article Χρήστος Βασιλειάδης: Βοηθήστε να Υψωθεί η Ελληνική Σημαία στον ΑΡΚΤΙΚΟ ΚΥΚΛΟ


Alta Moda - sindetiras.gr - Συνδέσου με την Κέρκυρα\nΓυναικεία ΕνδύματαΝυφικά φορέματα\nΓια το νυφικό των ονείρων σας, για το ιδανικό απογευματινό και βραδινό φόρεμα, επισκεφθείτε το ατελιέ Alta Moda.\nΣχεδιάζουμε με τον πιο δημιουργικό τρόπο αποκλειστικά για κάθε γυναίκα τόσο νυφικά όσο και φορέματα υψηλής ραπτικής που ξεχωρίζουν. Επώνυμα και μη υφάσματα και δαντέλες στα χέρια μας γίνονται αριστουργήματα καλύπτοντας κάθε επιθυμία.\nΣτο ατελιέ μας θα βρείτε δημιουργίες για κάθε ηλικία και σε προσιτές τιμές ανάλογες με το σχεδιασμό και την ποιότητα που αναζητά κάθε γυναίκα. Όλα τα νυφικά και τα φορέματα, έχουν την δική μας υπογραφή!\nΝυφικά Βραδυνά Τουαλέτες Ατελιέ Σχεδιασμός και ράψιμο\nΕπικοινωνήστε με Alta Moda\nΤσακαλώτος, Τζανακόπουλος, Ξενογιαννακοπούλου,... 16 Jul, 2019


ΤΑ ΜΑΘΑΤΕ ΤΑ ΝΕΑ; : Παγκόσμια Ημέρα Γέλιου\nΌλοι έχουμε ανάγκη από γέλιο και χαρά. Μας κάνει καλύτερη την ψυχολογική μας κατάσταση. Χθες ήταν η Παγκόσμια Ημέρα Γέλιου. Πρέπει να γελάμε κάθε μέρα!Διαβάστε τα παρακάτω :


Πέσιτς: «Εξαιρετική ομάδα ο Παναθηναϊκός, δεν είναι εύκολο να παίζουμε με τόση πίεση» - epirus24.gr ioannina24.gr arta24.gr preveza24.gr igoumenitsa24.gr\nΟ Σβέτισλαβ Πέσιτς σε δηλώσεις του μίλησε με τα καλύτερα λόγια για τον φετινό Παναθηναϊκό ΟΠΑΠ, στάθηκε στο πώς πάλεψε η Μπαρτσελόνα και υπογράμμισε πως το «πρέπει» δεν είναι εύκολο για τους Καταλανούς.\nΑναλυτικά, όσα ανέφερε ο έμπειρος τεχνικός των «μπλαουγκράνα»:\n«Ο Παναθηναϊκός είναι μια εξαιρετική ομάδα, σκληρή, με μέγεθος και τρανζίσιον επίθεση. Ήταν δύσκολο να τους αντιμετωπίσουμε. Το σημαντικό για εμένα είναι ότι είχαμε διάρκεια και συνέπεια. Γι' αυτό είμαι χαρούμενος και περήφανος. Η ομάδα μου πάλεψε.


Η Ισπανία ανακοίνωσε την πρόθεσή της να χτυπήσει τη Ρωσία με μαχητικά - Αναζητήσεις\nΗ Ισπανία ανακοίνωσε την πρόθεσή της να χτυπήσει τη Ρωσία με μαχητικά\nΟ Ισπανός υπουργός Άμυνας διέταξε τη μεταφορά πολεμικών αεροσκαφών στη Βουλγαρία για να πολεμήσει τη Ρωσία.\nΗ επικεφαλής του ισπανικού υπουργείου Άμυνας, Margarita Robles, ανακοίνωσε ότι ισπανικά μαχητικά αεροσκάφη θα αναπτυχθούν στο έδαφος των γειτονικών χωρών της Ουκρανίας και στις χώρες της Νότιας και Ανατολικής Ευρώπης, τα οποία θα χρησιμοποιηθούν για να χτυπήσουν τη Ρωσία σε περίπτωση ένοπλης σύγκρουσης στην Ουκρανία. Πριν από αυτό, ο Robles έστειλε δύο ισπανικά πολεμικά πλοία στη Μαύρη Θάλασσα – το περιπολικό “El Meteoro” και τη φρεγάτα “ESPS Blas de Lezo”.\n«Η Ισπανία προσφέρει μαχητικά να αποτρέψει μια πιθανή ρωσική εισβολή στην Ουκρανία. Συγκεκριμένα, η ανάπτυξη μαχητικών στη Βουλγαρία θεωρήθηκε ως μέρος του σχεδίου που ετοιμάζει το ΝΑΤΟ στην Ανατολική Ευρώπη. , σύμφωνα με την Huffington Post.\nΕπιπλέον, στην Ισπανία σηματοδοτούν ότι είναι έτοιμοι να λάβουν πολύ πιο σοβαρά μέτρα, όπως ανακοίνωσε το υπουργείο Εξωτερικών της χώρας, αν και την ίδια στιγμή δεν διευκρίνισαν λεπτομέρειες.\n«Ο Υπουργός Εξωτερικών Χοσέ Μανουέλ Αλμπαρέζ περιέγραψε τη θέση του για αυτό το θέμα την Τετάρτη κατά την επίσκεψή του στην Ουάσιγκτον. Διαβεβαίωσε ότι υπάρχει ακόμη «περιθώριο χαλάρωσης και αποκλιμάκωσης», αλλά προειδοποίησε ότι «ο διάλογος δεν είναι το ίδιο με τις διαπραγματεύσεις». Στη δήλωσή του, ο Αλμπάρες ανέφερε ότι υπάρχουν «απαράδεκτα» πράγματα, όπως πιθανή παραβίαση της εδαφικής ακεραιότητας της Ουκρανίας. Γι’ αυτό είπε ότι ετοιμάζονται «τρομακτικά» μέτρα κατά της Ρωσίας σε περίπτωση εισβολής στην Ουκρανία, χωρίς να διευκρινίσει λεπτομέρειες. , – σημειώνει η δημοσίευση.\nΤο ΝΑΤΟ σκοπεύει ξεκάθαρα να προχωρήσει σε πολύ σοβαρή κλιμάκωση με τη Ρωσία, αφού σχεδόν καθημερινά δεν ακούγονται καν προειδοποιήσεις, αλλά ανοιχτές απειλές κατά της Μόσχας. Αυτός είναι πιθανώς ένας από τους λόγους για τους οποίους το ΝΑΤΟ αρνήθηκε να συμμορφωθεί με τις απαιτήσεις της Ρωσίας και να της παράσχει εγγυήσεις ασφαλείας.\nПодробнее на: https://avia-pro.fr/news/ispaniya-zayavila-o-namereniyah-udarit-po-rossii-istrebitelyami


aegaio: ΔΙΑΜΑΡΤΥΡΙΑ για το μεταναστευτικό-«ΘΕΛΟΥΝ τη Χίο Νήσο Έλλις της Ευρώπης»\nΔΙΑΜΑΡΤΥΡΙΑ για το μεταναστευτικό-«ΘΕΛΟΥΝ τη Χίο Νήσο Έλλις της Ευρώπης»\n«Οι Χιώτες υψώνουν τη φωνή» είναι το σύνθημα της Παγχιακής Επιτροπής Αγώνα με το οποίο καλούνται οι κάτοικοι της Χίου να συμμετάσχουν την Πέμπτη 15 Ιουνίου στη συγκέντρωση για το προσφυγικό – μεταναστευτικό στην Πλατεία Βουνακίου στις 7.30 το απόγευμα.\nΗ Επιτροπή, καταγγέλλει σχέδιο τεχνητής ασφυξίας του νησιού, το οποίο κινδυνεύει να μετατραπεί σε Νήσο Έλις για τους πρόσφυγες-μετανάστες και απαιτεί τη μη παραμονή τους πέραν των 72 ωρών για τη διαδικασία καταγραφής και μετακίνησή τους στην ηπειρωτική Ελλάδα.\nΗ ανακοίνωση της Παγχιακής Επιτροπής Αγώνα έχει ως εξής:\n«Κάποιοι σχεδιάζουν για εμάς χωρίς εμάς.\nΣχεδιάζουν το μέλλον του τόπου μας και των παιδιών μας χωρίς να δίνουν λογαριασμό.\nΑποφάσισαν να θυσιάσουν πέντε νησιά και ιδιαίτερα την Χίο, για την οποία ειδικά έχουν προγραμματίσει την κατασκευή και λειτουργία ενός «πρότυπου υπερκέντρου» για την διαχείριση του μεταναστευτικού, που να περιλαμβάνει κέντρο υποδοχής, κέντρο φιλοξενίας και ΠΡΟΚΕΚΑ, μιας κανονικής φυλακής ανθρώπινων ψυχών.\nΘέλουν η συνολική διαχείριση να γίνεται στο νησί μέχρι την τελική εξέταση του ασύλου, γεγονός που αυτόματα σημαίνει χρόνια παραμονή ώστε να εγκλωβίζονται χιλιάδες κόσμου και η Χίος να παίζει τον ρόλο του διυλιστηρίου για λογαριασμό ολόκληρης της Ελλάδας και της Ευρώπης. Εκτελείται βήμα βήμα συγκεκριμένο σχέδιο για την αύξηση της χωρητικότητας και τελικά τον εγκλωβισμό των μεταναστών.\nΕφαρμόζουν τεχνητή ασφυξία στο νησί κρατώντας παρανόμως εγκλωβισμένους μετανάστες αγνοώντας το πόρισμα του δικηγορικού συλλόγου Χίου, κάνοντας μερική αποσυμφόρηση μόλις οι καταστάσεις φθάνουν σε οριακό επίπεδο.\nΤο νησί θα αποκτήσει ταυτότητα πλέον, σαν ένα σύγχρονο Ellis island για την Ευρώπη. Η δημιουργία νέων δομών αυτό εξυπηρετεί.\nΌποιος Χιώτης θεωρεί ότι η δημιουργία νέων κέντρων θα λειτουργήσει υπέρ της αποσυμφόρησης του νησιού και όχι το αντίθετο, πολύ απλά δεν εξυπηρετεί τα συμφέροντα του νησιού και καταδικάζει κάθε προοπτική για το μέλλον.\nΆλλωστε η συνεχής υποβάθμιση της καθημερινότητας μας τα τελευταία 2 χρόνια έχει αποδείξει ότι όλες οι υποσχέσεις που έχουν δώσει μέχρι σήμερα είναι κούφιες.\nΣτην κρισιμότερη περίοδο της νεότερης ιστορίας της Χίου καλούμε τον κόσμο να συμμετάσχει μαζικά και ειρηνικά προασπίζοντας το παρόν και το μέλλον του νησιού μας.\nΓια αυτό τον λόγο κατεβαίνουμε στην συγκέντρωση στις 15 του Ιούνη και απαιτούμε:\nΟΧΙ ΠΑΡΑΜΟΝΗ (μεγαλύτερη των 72 ωρών)\nΜΟΝΟ ΚΑΤΑΓΡΑΦΗ (ένα μικρό κλειστό Κέντρο)\nνα ισχύσει δηλαδή ότι ακριβώς ισχύει και απαιτήθηκε από τους βουλευτές του ΣΥΡΙΖΑ στον νομό Έβρου».


AMD FSR : Αλλάζουν τα πάντα στο Gaming προσφέροντας τεράστια αύξηση επιδόσεων και συμβατότητα με όλες τις πλατφόρμες - News by Xiaomi Miui Hellas\nΗ AMD επέδειξε επιτέλους την πολυαναμενόμενη τεχνολογία FSR «FidelityFX Super Resolution» για GPU Radeon, η οποία ανταγωνίζεται το DLSS της NVIDIA.\nΗ τεχνολογία παρουσιάστηκε σε χρήση στο παιχνίδι Godfall, που είναι ένας τίτλος βελτιστοποιημένος για την αρχιτεκτονική RDNA 2.\nΗ διαφορά που κάνει το DLSS φέρνει τις κάρτες γραφικών της σειράς NVIDIA GeForce RTX 30 μπροστά από τη σειρά Radeon RX 6000 της AMD. Ωστόσο, η AMD αποκάλυψε επίσημα την απάντησή τους στο DLSS της NVIDIA η οποία φαίνεται πολύ εντυπωσιακή.\nΤο FSR είναι συμβατό με AMD Radeon GPUs που ξεκινούν από την αρχιτεκτονική Polaris έως τις τελευταίες RDNA 2. Η εταιρεία υποστηρίζει επίσης GPU NVIDIA Pascal, Turing και Ampere.\nΓια την επίδειξη του FSR, η AMD χρησιμοποίησε το παιχνίδι Godfall. To παιχνίδι έτρεξε με διαφορετικά presets και τα αποτελέσματα είναι τουλάχιστον εντυπωσιακά:\nΌπως μπορείτε να δείτε, η αύξηση της απόδοσης μεταξύ των τεσσάρων μοντέλων FSR είναι μεγάλη. Το Ultra preset σε Radeon RX 6800 XT είναι έως και 60% γρηγορότερο, ενώ η λειτουργία απόδοσης είναι πάνω από 3 φορές γρηγορότερη. Προς το παρόν, δεν είχαμε πρόσβαση για να χρησιμοποιήσουμε ή να δούμε το FSR σε δράση, οπότε αναμένουμε τις ανεξάρτητες κριτικές όταν η τεχνολογία γίνει διαθέσιμη στο ευρύ κοινό.\nΤι γίνεται όμως με όσους χρησιμοποιούν κάρτες GTX;\nΛοιπόν, έχουμε μια γεύση και από αυτό το σενάριο χρήσης: Με τη δημοφιλή GTX 1060 6GB στο Godfall, σε ανάλυση 1440p και το EPIC preset, βλέπουμε την κάρτα να ανεβαίνει 41% σε απόδοση από 27FPS έως 38FPS.\nΗ κόκκινη ομάδα εργάζεται σκληρά με προγραμματιστές για την εφαρμογή της τεχνολογίας σε παιχνίδια και μηχανές 3D. Αναφέρεται επίσης ότι η εφαρμογή του AMD FSR στα ίδια παιχνίδια θα απαιτούσε λιγότερη δουλειά σε σύγκριση με τη λύση DLSS της NVIDIA, δεδομένου ότι εφαρμόστηκε στις αρχές του αγωγού δεδομένων γραφικών και απαιτεί ελάχιστες προγραμματιστικές παρεμβάσεις.\n14 January 2022 132\nΗ τεχνολογία χρησιμοποιεί επίσης μια αλγοριθμική μέθοδο υπερ-δειγματοληψίας που αναβαθμίζει την εικόνα με ελάχιστη επιβάρυνση. Αυτό που κάνει το FiedlityFX Super Resolution πιο ενδιαφέρον είναι ότι είναι συμβατή και με GPU NVIDIA.\nΈτσι, ενώ το DLSS είναι ιδιοταγές πρότυπο για το επιταχυνόμενο υλικό Tensor Core της NVIDIA και ταυτόχρονα είναι πιο πολύπλοκη κλειστή τεχνολογία με πιο δύσκολη υλοποίηση, το AMD’s FidelityFX θα λειτουργεί και με GPU NVIDIA GeForce και AMD Radeon, ενώ είναι ανοικτό πρότυπο που υλοποιείται πιο εύκολα από όλους.\nΦαίνεται ότι, αν η AMD παίξει σωστά τα χαρτιά της, το FSR θα μπορεί να επικρατήσει έναντι του DLSS στο μέλλον.


Σοκαριστικό και απάνθρωπο ντοκουμέντο: Αστυνομικοί κλοτσούν και σέρνουν τον αιμόφυρτο Ζακ Κωστόπουλο - sokaristiko kai apanthropo ntokoumento: astynomikoi klotsoun kai sernoun ton aimofyrto zak kostopoulo\n10:23 27/9/2018 - Πηγή: Blueskytv\nΗ ανθρώπινη ζωή για κάποια μερίδα πολιτών και αστυνομικών δεν έχει καμία αξία. Ο άτυχος Ζακ έπεσα θύμα ξυλοδαρμού και απίστευτης βιαιότητας τόσο από τον κοσμηματοπώλη και το περιβάλλον του, όσο και από αστυνομικούς. Η αλήθεια, όμως, δε μπορεί να συγκαλυφθεί. Αυτόπτης μάρτυρας αποδεικνύει με ερασιτεχνικό βίντεο τον απάνθρωπο και βίαιο ξυλοδαρμό από τον κοσμηματοπώλη και το δεύτερο άντρα.\nΟ 33χρονος είναι ακίνητος και μοιάζει να έχει χάσει τις αισθήσεις του, ενώ το κεφάλι του είναι γεμάτο αίματα. Τουλάχιστον οχτώ αστυνομικοί έχουν πέσει από πάνω του και προσπαθούν να του\nφορέσουν χειροπέδες. Του φωνάζουν, τον πατάνε, τον τραβάνε και ένας τον κλοτσάει, ενώ στη συνέχεια τον σέρνουν στο πεζοδρόμιο. Όλη αυτή την ώρα ο νεαρός δε φέρνει καμία αντίσταση. Ένας άλλος αστυνομικός εμφανίζεται να κρατάει με γυμνά χέρια το μαχαίρι, το οποίο φέρεται να είναι το «πειστήριο», δηλαδή το μαχαίρι που υποτίθεται ότι κράδαινε ο Ζακ Κωστόπουλος και απειλούσε τον κόσμο.\nΣύμφωνα με την εφημερίδα «Έθνος» στην δικογραφία περιλαμβάνεται και η μαρτυρία υπαλλήλου καταστήματος κοντά στο κοσμηματοπωλείο, η οποία έχει ως εξής:\n«Μεταξύ 14:20 και 14:40 είδα έναν άνδρα (τον Ζακ Κωστόπουλο) να φωνάζει έξω από το κατάστημα στο οποίο εργάζομαι. Τρία άτομα προσπαθούσαν να τον ηρεμήσουν. Ο ένας μάλιστα μπήκε στο μαγαζί και αγόρασε ένα νερό με σκοπό να του το προσφέρει και να τον βοηθήσει να ηρεμήσει. Αρχικά ο άνδρας που φώναζε είχε πάει να μπει στο μαγαζί όπου δουλεύω. Τελικά δεν το έκανε και μπήκε στο κοσμηματοπωλείο. Δεν ξέρω πως μπήκε. Μετά τον είδα να κρατάει τον πυροσβεστήρα και να χτυπά την πόρτα του κοσμηματοπωλείου», είπε στους αστυνομικούς ο μάρτυρας.\nΤα βίντεο και ο άδικος θάνατος του Ζακ έχουν γεννήσει σοβαρά ερωτήματα για όσα διαδραματίστηκαν στην οδό Γλάδστωνος και η κοινή γνώμη πιστεύει πως ο κοσμηματοπώλης έπεσε στα μαλακά…\nΤο βίντεο είναι πολύ σκληρό και δε θα το αναπαράγουμε. Μπορείτε, όμως να το δείτε στο διαδίκτυο.\nΔιαβάστε, επίσης:Επεισόδια στο κέντρο της Αθήνας στην διαδήλωση για τον θάνατο του Ζαχαρία Κωστόπουλου\nΣοκαριστικό και απάνθρωπο ντοκουμέντο: Αστυνομικοί κλοτσούν και σέρνουν τον αιμόφυρτο Ζακ Κωστόπουλο on BLUE SKY.\nblue sky, αθηνα, διαδηλωσεις, blue, sky, αξια, βιντεο, γνωμη, θανατος, ωρα, δευτερο, δειτε, διαδικτυο, ειπε, εφημεριδα, ζωη, χτυπα, μπορειτε, νερο, περιβαλλον, πορτα, συνεχεια, τρια, αιματα, ατυχος, blue, blue sky, sky, κωστοπουλος, μοιαζει, χειροπεδες, χερια\nυιοθετημένα παιδιά, ωδειο ηρωδου αττικου, αλυσοπριονα, nel lines\nΕνώπιον της ανακρίτριας διαφθοράς σήμερα ο Γιάννος Παπαντωνίου\nΕπιχείρησε να κάψει ζωντανή τη γυναίκα του και τελικά...


Νέα σοκαριστική μαρτυρία από ανήλικο για τον γνωστό σκηνοθέτη: «Με πήγε σε ξενοδοχείο - Μου είπε πως είναι ερωτευμένος μαζί μου» - Ελλάδα - Νέα Κρήτη\nΤώρα διαβάζετε: Νέα σοκαριστική μαρτυρία από ανήλικο για τον γνωστό σκηνοθέτη: «Με πήγε σε ξενοδοχείο - Μου είπε πως είναι ερωτευμένος μαζί μου»\nΝέα σοκαριστική μαρτυρία από ανήλικο για τον γνωστό σκηνοθέτη: «Με πήγε σε ξενοδοχείο - Μου είπε πως είναι ερωτευμένος μαζί μου»\n«Δεν κατηγορώ τον Δ.Λ. για βιασμό. Κατηγορώ τον Δ.Λ. για την επιτυχή προσπάθεια χειραγώγησής μου», αναφέρει – μεταξύ άλλων – ο καταγγέλλων, σε ένα συγκλονιστικό κείμενο\nΔημήτρης Λιγνάδης: Κρατείται στη ΓΑΔΑ - Απολογείται την Τετάρτη – Αρνείται τις κατηγορίες\n«Έδινε ναρκωτικά και πρότεινε όργια στα παιδιά»: Νέα μαρτυρία - κλειδί για τον γνωστό σκηνοθέτη\nΑκόμη μία σοκαριστική μαρτυρία έρχεται στο «φως» για το γνωστό σκηνοθέτη – ηθοποιό.\nΑυτή τη φορά, ένας άνδρας, ο Χρίστος Χ., έγραψε σε ένα εκτενές κείμενο, περιγράφοντας με ανατριχιαστικές λεπτομέρειες τη δική του εμπειρία.\nΤην επόμενη εβδομάδα, πάλι τον είδα στην πλατεία. Με κέρασε ένα τσιγάρο, με ρώτησε τι τάξη πάω. Tου είπα Α' Λυκείου. Μου είπε ότι είναι δύσκολη τάξη. Με ρώτησε τι θέλω να γίνω όταν μεγαλώσω. Εγώ, όπως οι περισσότεροι έφηβοι είπα… «ηθοποιός». Πάγωσε. Με ρώτησε αν έχω δει θέατρο, τι έχω δει κ.τ.λ.\nΠρος τα τέλη του Νοέμβρη, ήρθε και ήταν πολύ περίεργος. Με κοίταζε περίεργα… σαν να βούρκωνε. Τον ρώτησα τι έχει. Μου απαντά πως μου έχει πει ένα ψέμα. Δεν το λένε Γιώργο αλλά Δ…. Δ.Λ. και έχει μεν σπουδάσει φιλολογία αλλά είναι ηθοποιός. Έχει παίξει και στην τηλεόραση σε τηλεοπτική σειρά με θέμα τις σχέσεις γονέων-παιδιών. Ο λόγος που μου είπε ψέματα; Φοβόταν μήπως, επειδή ήθελα να γίνω ηθοποιός, τον έκανα παρέα μόνο γι' αυτό. Απόρησα… αλλά δεν το θεώρησα κάτι άσχημο. Ο λόγος που μου το είπε τότε, εξήγησε, ήταν γιατί ήθελε να πάω με φίλο ή φίλη μου να τον δω στο θέατρο που θα έπαιζε την επόμενη χρονιά.\nΑρχές Μαρτίου του '93 ήταν που πήγαμε στο θέατρο με την τότε φίλη μου. Όταν τέλειωσε η παράσταση και πήγαμε στο καμαρίνι έδειχνε τρομερά χαρούμενος και μας πήγαινε στα γειτονικά καμαρίνια και μας γνώριζε στους συναδέλφους του. Προσφέρθηκε να μας πάει σπίτι μας. Πράγματι, αφήσαμε πρώτα την φίλη μου και μετά εμένα που έμενα λίγο παρακάτω. Στο ραδιόφωνο έπαιζε το τραγούδι του Βοσκόπουλου ''Πριν χαθεί το όνειρο μας''. Στον στίχο που λέει ''άσε με να σ' αγαπάω κι όπου φτάσουμε'' μου λέει ότι αυτόν τον στίχο τον λέει για εμένα. Όταν μου το' πε πάγωσα… αλλά το ξεπέρασα με μια αμηχανία που έγινε εμφανής. Πριν βγω από το αυτοκίνητό του, με ευχαρίστησε θερμά που πήγα, τον αντευχαρίστησα κι εγώ. Με παρακαλά να του κάνω μια χάρη. Τον ρωτάω τι. Μου λέει να τον αφήσω να με αγκαλιάσει. Τον άφησα… Mε έσφιξε πολύ. Χαιρετηθήκαμε και πήγα σπίτι μου.\nΜέσα Μαΐου είχα τελειώσει το μάθημα που είχα, πρωινή ώρα, και πέρναγα έξω από το σπίτι του λίγο πιο κάτω από την πλατεία κι εκείνη την στιγμή τυχαία έβγαινε έξω. Έδειξε να χαίρεται που με είδε. Του είπα τι είχε συμβεί. Με συλλυπήθηκε διά χειραψίας με κοίταξε με πολλή ευγενικό ύφος - αναντίστοιχο με αυτό του ξενοδοχείου. Μου είπε να βρεθούμε… να μιλήσουμε… να του τα πω αναλυτικά. Τον ευχαρίστησα αλλά του είπα ότι έχω εξετάσεις στο σχολείο και στα Γαλλικά κι ότι η ψυχολογία μου είναι κάκιστη. Εκεί, βούρκωσα λιγάκι. Μου λέει να μην κλαίω και πόσο θέλει να με αγκαλιάσει για να με παρηγορήσει, αλλά είναι δύσκολο εκείνη την στιγμή. Με έβαλε να του υποσχεθώ ότι θα του τηλεφωνήσω όταν νιώσω καλύτερα. Του είπα ότι θα το κάνω κι έφυγα.\nΣτις 29 Σεπτεμβρίου πάω στην πλατεία Αμερικής. Είχε σκοτεινιάσει. Άναψα τσιγάρο και περίμενα. Η ώρα πέρναγε. Δεν ερχόταν. Είχε περάσει ένα τέταρτο και σηκώνομαι να φύγω. Όταν αρχίζω να περπατώ, ακούω ένα θόρυβο από την τσουλήθρα που υπήρχε στην πλατεία. Γυρίζω και ήταν εκείνος πάνω στην τσουλήθρα. (Τότε, στην εν λόγω πλατεία υπήρχε και τσουλήθρα και κάποιες κούνιες νομίζω) Αφού κατεβαίνει τον ρωτάω τι έκανε εκεί. Απαντά ότι με κοίταζε. Καθίσαμε στο παγκάκι. Αφού του ευχήθηκα χρόνια πολλά και με ευχαρίστησε, έκανε μια μακρά παύση.\nΕίμαι πρόθυμος να στηρίξω οποιαδήποτε προσπάθεια κι άλλων ανθρώπων να πουν ό,τι τους έχει συμβεί. Να συμβάλλω με τον τρόπο μου σε μια κάθαρση… Σε μια επί της ουσίας ενηλικίωση. Σε μια απελευθέρωση».